text:
Эштәре көйлө, күңелдәре көр6-12-2017, 00:03 // Иҡтисад // Баҫып сығарырға
Хужалыҡта дүрт фермала 1500 баш ҡара-сыбар тоҡомло һыйыр малы иҫәпләнә, шуларҙың 500-ө – һауын һыйыры. Әйткәндәй, һәр һөтсөлөк фермаһында капиталь ремонт үткәргәндәр, һөт, һыу үткәргестәр урынлаштырғандар. Йәмғиәт аҡты Өфө һөт заводына тапшырып, хужалыҡ кассаһына байтаҡ аҡса индерә. Табыш хужалыҡ кәрәк-ярағына тотонола.
– Халыҡтың кәйефе күтәренке, эшкә дәрте ташып тора, сөнки хеҙмәт хаҡы юғары, айына 20 мең һумға яҡын аҡса алалар, – ти хужалыҡ рәйесе. – Шәхси ихатаһында мал тотҡандарға ла ярҙам ҡулы һуҙабыҙ, бесән-һалам менән тәьмин итәбеҙ.
Алдынғы хеҙмәткәрҙәрен — Миләүшә Ғәббәсова, Флүрә Шәһиева, Мәжит Минов, Ираида Зәйдуллина, Айгөл Шәйәхова, Зилә Хәсәнова, Айрат Садыҡов, Рәдис Ғиниәтуллин, Филүс Шакирйәнов, Ришат Ғәлиев һәм башҡаларҙы етәкселек һәр яҡлап маҡтап телгә алды. Техника паркы ла бай ғына, йыл һайын яңыртып торалар икән.
Үҫемлекселек, малсылыҡ тармағы яҡшы үҫешкән. Хәйер, уларҙы бер-береһенән һис кенә лә айырып ҡарап булмай. Нисек инде бесән әҙерләмәйенсә мал аҫрап ишәйтәһең? Шуға күрә киләсәктә сабынлыҡты киңәйтеү – төп ниәттәрҙең береһе, ти кооператив етәкселеге.
Әле иһә хужалыҡ тулы әҙерлек менән ҡышҡа аяҡ баҫҡан. Мал аҙығы етерлек, шуға малдар ҙа көр. Быйылғы йәйҙең бер аҙ тотороҡһоҙ килеүенә ҡарамаҫтан, уңыш юғары булған. Яҙғылыҡҡа орлоҡ та күптән хәстәрләнгән.
Еңел булмаған иҡтисади шарттарҙа хужалыҡ йөгөн алып барыу ауыр түгелме, туҡтауһыҙ иҫкән көрсөк елдәре йонсотмаймы тип ҡыҙыҡһынабыҙ Өлфәт Фоат улынан.
– “Тәтешлелә тешле кешеләр йәшәй” тигән әйтем бар, был осраған һәр шырлыҡты оҫта йырып сығыуға ишара. Йәнә Күрҙем халҡында алдан күрә белеү ҡөҙрәте бар тиҙәр, ул инде замандан бер аҙым алда барыуға тиң. Көрсөк тигәндән, барыһын да ышаныс йәшәтә, шуға күрә киләһе көндәргә яҡты өмөт менән ҡарайбыҙ. Кемгә нисектер, әсе елгә ҡарағанда ҡояштың йылы нурҙары маркстарға йышыраҡ төшә, — тип йылмая ул.
Тәтешле районы.


c: text/html

text:
- Подробности
- Просмотров: 469
ҠОРАЛАЙ, ҡ ы р к ә з ә һ е (Capreolus capreolus), ҡуш тояҡлылар отрядының боландар ғаиләһенә ҡараған имеҙеүсе. Евразияның башлыса уртаса бүлкәтендә таралған. Кәүҙә оҙонлоғо 150 см тиклем, ауырлығы 60 кг тиклем, инә зат вағыраҡ. Төҫө йәйен ерән, ҡышын һоро. Башы бәләкәй, ата Ҡ. тар‑ маҡлы мөгөҙлө (3—4 тармаҡ). Ҡолаҡтары осло. Муйыны оҙон. Аяғы нәҙек, оҙон; урта бармағының тояғы тар, осло, ситкеләре бәләкәй, бейек урынлашҡан. Ҡойроғо ҡыҫҡа, ҡойроҡ төбөндәге аҡ йөн һарғылт аҡ тап барлыҡҡа килтерә. Полигам. Енси яҡтан инә зат — 3, ата зат 3— 4 йылда өлгөрә. Ғәҙәттә 2 тимгелле быҙау тыуҙыра. 11—12 йыл йәшәй. Үлән, сәтләүек, еләк, япраҡ, бәшмәк һ.б. м‑н туҡлана. Ҡатнаш һәм киң япраҡлы урманда, аҡланда, йылға һәм күл буйында йәшәй. БР‑ҙа башлыса урман‑дала зонаһында осрай. Һунарсылыҡ объекты.
Л.А.Едрёнкина
Тәрж. Г.А.Миһранова

robotstxt: allowed

filter: keep


text:
13-07-2015, 11:13 / Тәбиғәт-Әсә һулышы
Урманға яңғыҙ барма, башыңа бәлә алма
Ял итеү ѳсѳн ниндәй генә уңайлыҡтары булған ял йорттарын тѳҙѳһәләр ҙә, кеше күңеле барыбер тәбиғәткә ынтыла, сѳнки беҙ - тәбиғәт балаһы. Саф һауала булыу, тәбиғәт тыныслығына сумыу бар ауырлыҡтарҙы оноттора, күңел, йән ял итә. Әммә был ял, хәүефһеҙлек саралары күрмәгәндә, бәләгә әйләнеүе лә ихтимал. Һаҡланғанды Хоҙай үҙем һаҡлармын, тигән әйтем йѳрѳй. Бик хаҡ һүҙҙәр. Күп осраҡта кеше дыуамаллыҡ, еңел, тѳптән уйламай эш итеү арҡаһында зыян күрә. Һуңғы ваҡытта Белорет районы урмандарына ял итергә килгән кешеләр юғалыуы тураһында мәғлүмәт күбәйҙе....


text:
Ханой
Хано́й (вьетн. Hà Nội, тьы-ном 河内, һүҙмә-һүҙ - «ике йылға араһындағы ҡала» йәки «йылға менән уратып алынған урын») — Вьетнамдың баш ҡалаһы һәм халҡының иҫәбе буйынса илдәге икенсе ҡала. Илдең тѳп сәйәси, мәғариф, мәҙәниәт үҙәге һәм әһәмиәте буйынса Хошимин ҡалаһынан һуң икенсе сәнәғәт үҙәге. 1902 йылдан 1953 йылға тиклем Француз Һинд -Ҡытайҙың баш ҡалаһы, 1954 йылдан 1976 йылға тиклем Вьетнам Демократик Республикаһы (Тѳньяҡ Вьетнамдың).
Йөкмәткеһе
Урынлашыуы[үҙгәртергә | вики-тексты үҙгәртергә]
Расположен на берегу реки [Хонгха. Географические координаты 21°02′ с. ш. 105°51′ в. д.HGЯO. Халҡы — 2009 йылға ҡарата 6448837 кеше. 2008 йылдың 1 авгусынан Ханой майҙаны, уға яҡын ятҡан район һәм территорияларҙың ҡушылыуы арҡаһында, ѳс тапҡырҙан да күберәккә артып китә. Бѳгѳн Вьетнамдың баш ҡалаһы 3 345 км² дѳйѳм майҙанға эйә. Территорияһының ҙурлығы буйынса Ханой доняның 17 ҡалаһы ингән исемлеккә инә.
Тарихы[үҙгәртергә | вики-тексты үҙгәртергә]
Ҡаланың тарихы 1010 йылдан, император Ли Тхай Тойҙың Дайла ҡәлғәһе эргәһендә ҡала тѳҙѳргә һәм унда дәүләттең баш ҡалаһы Дайковьетты Хоалынан күсереп ултыртырға тигән бойороҡ биргәндән һуң башлана. Яңы ҡала «Тханглонг» (вьетн. Thăng Long, тьы-ном 昇龍, «Взлетающий дракон»)тигән исем ала. «Ханой» исеме 1831 йылда, император Минг Манг бойороғонан һуң, файҙаланыла башлай. Ҡала шулай уҡ, Ҡалып:Вьетнамго2исемен дә йѳрѳтә. [1]. Ханой эре сәнәғәт үҙәге лә (машиналар тѳҙѳү, химия, еңел сәнәғәт буйынса). 1961—1962 йылдарҙа Ханойҙың генераль планы совет архитекторы Игорь Александрович Алфёров етәкселегендә тѳҙѳлә. Американың сәйәхәтселәр ѳсѳн сығарылған Travel + Leisure журналы хәбәр итеүенсә, 2006 йылда Ханой туристар ѳсѳн иң матур һаналған, ун Азия ҡалаһы исемлегенә инә. [2] 2010 йылдың 1-10 октябрендә Ханойҙа ҡаланың 100 йыллығына арналған юбилей сараһы уҙа.
Климаты[үҙгәртергә | вики-тексты үҙгәртергә]
Ҡаланың климаты субэкваториаль, муссонлы. Һауа шарттары апрелдән ноябргә тиклем эҫе һәм еүеш, ә декабрҙән мартҡа тиклем ҡоро, һалҡын була. Еүеш миҙгел осоронда кѳньяҡ һәм кѳньяҡ-кѳнсығыш ел муссондар килтерә. Был ваҡытта тынсыу һәм эҫе һауа була һәм кѳн һайын тиерлек ямғыр яуа. Ҡоро миҙгелдә материктан ҡоро һәм сағыштырмаса һалҡын һауа килтергән тѳньяҡ һәм тѳньяҡ-кѳнсығыш еле иҫә. Был осорҙа яуым-тѳшѳм һирәк була. Июлдең уртаса температураһы яҡынса 29,5°C-ҡа, ғинуарҙыҡы 17°C-ҡа тиң. Ҡайһы саҡтарҙа 6—7°C-ҡа тиклем һыуытыуы ла ихтимал.
Административ бүленеше[үҙгәртергә | вики-тексты үҙгәртергә]
2016 йылға Ханойға:
- 12 ҡала районы (quận)
- Бадинь (Ханой)— сәйәси үҙәге,
- Бактыльем
- Донгда,
- Каузяй— мѳһим күпер исеме буйынса,
- Лонгбьен,
- Намтыльем,
- Тэйхо,
- Тханьсуан,
- Хадонг — 2000 йылда ҡушылған элекке ҡала. «Хадонг» ебәге етештереү (Ебәк ауылы) менән билдәле.
- Хайбачынг
- Хоангмай,
- Хоанкьем (Ханой)— ошо уҡ исемдәге күле булған иҫке ҡала үҙәге.
- Шонтэй (ҡала);
- һәм 17 ѳйәҙ (huyện):
- Бави,
- Данфыонг,
- Донгань,
- Зялам,
- Куокоай,
- Мелинь,
- Мидык,
- Тханьоай,
- Тханьчи,
- Тхатьтхат,
- Тхыонгтин,
- Тьыонгми,
- Фуктхо,
- Фусюен,
- Хоайдык,
- Шокшон,
- Ынгхоа инә.
Иҡтисады[үҙгәртергә | вики-тексты үҙгәртергә]
Ханойҙа илдең эре банкылары һәм компаниялары урынлашҡан —Вьетнам дәүләт банкы (Хоанкьем (Ханой)|Хоанкьем), Vietnam Bank for Agriculture and Rural Development (Бадинь (Ханой)|Бадинь), Vietinbank (Хоанкьем), Вьетнамдың инвестициялар һәм үҫеш банкы|Bank for Investment and Development of Vietnam (Хоанкьем), Vietcombank (Хоанкьем), PetroVietnam (Бадинь), Petrolimex (Лонгбьен), [[Vietnam Electricity (Бадинь), Vietnam Airlines (Лонгбьен), Viettel Group (Намтыльем), Vietnam Posts and Telecommunications Group (Донгда), Vietnamobile, Vinacomin (Донгда), Vietnam Railway Corporation, Bao Viet Holdings (Хоанкьем), FPT Group (Каузай).
Иҫтәлекле урындары[үҙгәртергә | вики-тексты үҙгәртергә]
- Президент һарайы (Ханой)— Вьетнам президентының рәсми резиденцияһы.
- Ханой таянысы — уның башнялы, флаг эленгән үҙәк ѳлѳшѳ ЮНЕСКОның Бѳтә Донъя мираҫы объекттары исемлегенә индерелгән.
- ПрезидентХо Ши Мина мавзолейының архитектур ансамбле. Бина лотос сәскәһе формаһында эшләнгән, ундағы экспонаттар башлыса Хо Ши Минға, илгә һәм Вьетнам халҡына арналған.[3].
- Әҙәбиәт храмы — Вьетнамдың тәүге университеты"[4]. Система стел докторов признана ЮНЕСКО мировым документационным наследием[4].
- Тай (күл) — Ханойҙағы иң ҙур күл. Ҡаланың тѳньяҡ-ңѳнбайышында урынлашҡан, бындағы иң матур урындарҙың береһе һанала. Уның яр буйҙарында бик күп храм һәм һарай ҡоролмалары бар.
- Хоанкьем(Озеро Возвращённого меча)
- Вьетнам этнология музейы
- [[Вьетнам хәрби тарих музейы (армия музейы). Вьетнам ҡораллы кѳстәренең хәрби юлына арналған. Музей эргәһендә Ленин исемендәге парк бар.
- Ханой Хилтон (Хоало) — тѳрмә-музей. Унда АҠШ президентына экс-кндидат Джон Маккейн тотҡонлоҡта булған
- [[Ханойҙың Дуҫлыҡ һәм мәҙәниәт һарайы – Ханойҙағы иң эре мәҙәни үҙәк.
Мәғариф[үҙгәртергә | вики-тексты үҙгәртергә]
- Ле Куй Дон исмендәге Вьетнам дәүләт техник университеты.
Туғандаш ҡалалар[үҙгәртергә | вики-тексты үҙгәртергә]
- Астана, Каҙағстан
- Анкара, Тѳркиә
- Бангкок, Таиланд
- Варшава, Польша
- Гонконг, Ҡытай
- Исламабад, Пакистан
- Манила, Филиппины
- Мәскәү, Рәсәй
- Пекин, Ҡытай
- Сеул, Корея Республикаһы
- Токио, Япония
- Тулуза, Франция
- Префектура Фукуока (префектура), Япония
- Минск, Белоруссия
Партнёр-ҡалалар[үҙгәртергә | вики-тексты үҙгәртергә]
- Минск, Белоруссия (2008)
Шулай уҡ ҡарағыҙ[үҙгәртергә | вики-тексты үҙгәртергә]
- Список самых высоких зданий Ханоя
Иҫкәрмәләр[үҙгәртергә | вики-тексты үҙгәртергә]
- ↑ Словарь «Гранат»
- ↑ Столица Вьетнама Ханой вошла в список десяти самых привлекательных для туристов городов Азии. Эхо Москвы. 02.01.2007
- ↑ Архитектурный ансамбль мавзолея Президента Хо Ши Мина — Иллюстрированный журнал Вьетнам
- ↑ 4,0 4,1 История, высеченная в камнях — Иллюстрированный журнал Вьетнам!-- Заголовок добавлен ботом -->
Һылтанмалар[үҙгәртергә | вики-тексты үҙгәртергә]
Әҙәбиәт[үҙгәртергә | вики-тексты үҙгәртергә]
- Е. Чекулаева; «Я познаю мир: Детская энциклопедия: Города мира». — Москва: Издательство АСТ; Издательство «Апрель», 1999 год — стр. 480.


text:
Хәләл индустрияны үҫтереү перспективаларын тикшерәсәктәр
Дүртөйлөлә үтәсәк хәләл индустрияһын үҫтереү буйынса кәңәшмәлә ҡатнашыусылар Башҡортостанда хәләл тауарҙар етештереү перспективаларын тикшерәсәктәр.
Башҡортостан Республикаһы мосолмандарының Диниә назараты ҡарамағындағы “Хәләл” стандарты буйынса комитет етәксеһе Илшат Ғизәтуллин хәбәр итеүенсә, кәңәшмәлә БР Президенты Хакимиәте, БР Хөкүмәте Аппараты, БР Дәүләт Йыйылышы-Ҡоролтай, республиканың профилле министрлыҡтары һәм ведомстволары, ҡала һәм район хакимиәттәре вәкилдәре ҡатнашасаҡ.
Сара сиктәрендә республика етештереүселәренең хәләл тауарҙар күргәҙмәһе ойоштороласаҡ.
Кәңәшмә 6 мартта Дүртөйлөнөң Ҡала мәҙәниәт һарайында үтәсәк. Сәғәт 10-да башлана.


text:
Өфөнөң Опека һәм попечителлек буйынса идаралығы «Миңә ғаилә кәрәк» проектын башлай
Өфөнөң Опека һәм попечителлек идаралығы «Миңә ғаилә кәрәк» яңы социаль проектын тәҡдим итә. Проект атай-әсәй наҙынан мәхрүм булған етем балаларға йәнә ғаилә табырға ярҙам итеү маҡсатында ойошторола.
Балалар мотлаҡ ғаиләлә йәшәргә һәм тәрбиәләнергә тейеш, тип иҫәпләйҙәр ведомствола. Сөнки тик ғаиләлә генә бала тейешле һөйөү, наҙ, ярҙам ала, туғандары, күршеләре һәм эргә-тирәләге кешеләр менән дөрөҫ мөнәсәбәттәр булдырырға өйрәнә.
Идаралыҡ сайтында булдырылған «Миңә ғаилә кәрәк» бүлегендә етем балаларҙың фотолары һәм улар тураһында мәғлүмәт урынлаштырылған да инде.
Өфөнөң балалар йорттарында, приюттарында әлеге ваҡытта 500 етем бала һәм ата-әсәләр ҡарауынан мәхрүм ҡалған балалар йәшәй һәм тәрбиәләнә. Һәр береһенең үҙенең аяныс яҙмышы, шуға күрә улар яҡлауға һәм ярҙамға мохтаж, сабыйҙар ныҡлы ғаилә табырға хыяллана.
Бөгөнгө көндә ҡалала етем балаларҙы урынлаштырыуҙың дүрт төрө әүҙем үҫтерелә: уллыҡҡа алыу һәм опеканың 3 төрө — түләнмәй торған опека һәм патронат һәм тәрбиәгә алыусы ғаилә рәүешендә килешеүҙә ҡаралған шарттар буйынса рәсмиләштерелгән опека.
Идаралыҡ телефоны: 279-91-80, 279-91-84. Бынан тыш, белгестәргә идаралыҡ сайтындағы тейешле бүлек аша ла яҙылырға була.


text:
Төбәк журналистары араһында тимер юлға бәйле иң яҡшы материалға конкурс иғлан ителде
Рәсәй тимер юлдарының 175 йыллығын байрам итеү сиктәрендә 2012 йылдың 10 майынан 1 октябренә тиклем «Рәсәй тимер юлдары» асыҡ акционерҙар йәмғиәте төбәк матбуғаты журналистары араһында тимер юл тураһындағы иң яҡшы материалға конкурс үткәрә.
Төбәк киң мәғлүмәт сараларының (гәзит-журналдарҙың, интернет-баҫмаларҙың, телевидение һәм радионың) журналистары конкурста ҡатнашыуға саҡырыла.
Конкурста өс номинация күрһәтелгән: «Иң яҡшы материал» (1, 2, 3 урын), «Гран-при» һәм «Теманы яҡтыртыуға үҙенсәлекле ҡараш». Конкурста еңеүселәр аҡсалата бүләктәр аласаҡ.
Рәсәй тимер юлдары тарихын популярлаштырыу, тимер юл транспорты инфраструктураһын яңыртыу, үҫтереү, инновациялар индереү, пассажирҙарҙы хеҙмәтләндереү сифатын күтәреү темаларын яҡтыртыу – конкурстың төп маҡсаты.
«Рәсәй тимер юлдары» асыҡ акционерҙар йәмғиәте сайтының «Пресс-центр» бүлегендә, «Журналистарға» блогында, конкурс тураһында өҫтәмә мәғлүмәт алырға һәм положениеһы менән танышырға мөмкин.


text:
Өфөнөң Октябрь проспектында яңы сквер барлыҡҡа киләсәк
ӨФӨ, 2015 йыл, 26 ноябрь. /«Башинформ» мәғлүмәт агентлығы, Ольга Мортазина/.
Киләһе йылда Өфөлә «Китап» нәшриәте һәм 10-сы һөнәрселек лицейы араһындағы ҙур булмаған скверҙы ремонтларға ниәтләйҙәр. Баш ҡаланың Коммуналь хужалыҡ һәм төҙөкләндереү идаралығының дәүләт һатып алыуҙары сайтында урынлаштырылған заявкаһында билдәләнгәнсә, эштәр 2016 йылдың 15 апреленән 30 октябргә тиклем дауам итәсәк.
Проект документацияһында шәхестең исеме яҙылмаған пьедестал һәм бюст ҡуйыу ҡаралған. Әммә быға тиклем идаралыҡ ошо урында башҡорт яҙыусыһы Зәйнәб Биишеваға һәйкәл асырға ниәтләүҙәре хаҡында хәбәр иткәйне.
Проект яңы асфальт, брусчатка, рулонлы газон түшәүҙе, таштарҙан һәм сәскәләрҙән клумбалар эшләүҙе, ҡайындар, миләштәр һәм гөлйемеш ҡыуаҡтарын ултыртыуҙы, фонарҙар ҡуйыуҙы күҙ уңында тота. Ошо эштәр өсөн бюджет 3,5 миллион һум аҡса бүлә.


text:
«Аңлатып бирһәгеҙсе…»
– Республикала яңыраҡ арзаныраҡ ипотека ярҙамында торлаҡ алып булыуы хаҡында һүҙ барҙы. Шул хаҡта һөйләп үтһәгеҙсе.
Баймаҡ районы.
– Башҡортостанда йәшәүселәрҙең байтағы уңайлыраҡ шарттарҙа ипотека кредитына иҫәп тота ала. Сығымдарҙың бер өлөшөн республика бюджеты күтәрәсәк – Башҡортостан Хөкүмәте яңы торлаҡ алыусыларға ипотека кредиты ставкаһын йылына 10 процентҡа тиклем өҫтәмә субсидиялау тәртибен билдәләне. Тик шуныһы бар: был яңылыҡ «Рәсәй ғаиләһе өсөн торлаҡ» федераль программаһында ҡатнашыусыларға ҡағыла. Исемлеккә торлаҡ шарттарын яҡшыртыуға мохтаждар рәүешендә сиратта тороусылар, 35 йәшкә тиклемге йәш ғаиләләр һәм, торлаҡҡа мохтаж булыу-булмауҙарына ҡарамаҫтан, бәлиғ булмаған ике, унан күберәк бала үҫтереүсе ғаиләләр инә.
Проект республика ҡаҙнаһынан финанслана: 2016 йылда был маҡсатта 27, 7 млн һум, артабан йыл һайын 50 млн һум бүлеү күҙҙә тотола.
– Ирем менән айырылышҡанбыҙ. Улыбыҙға ун һигеҙ йәш тулғансы алимент түләне лә бына йыл ярым инде бер тин дә биргәне юҡ. Ә институтта белем алыусы балаға аҡса байтаҡ кәрәк.Уҡып йөрөүсе бәлиғ булған улына атаһы алимент ебәреүен дауам итергә тейеш түгелме?
Стәрлетамаҡ ҡалаһы.
– Рәсәй Ғаилә кодексының 80-се статьяһына ярашлы, ата-әсә үҙҙәренең бәлиғ булмаған балаларын тәьмин итергә тейеш. Кодекстың 120-се статьяһы буйынса, бала бәлиғ булғас, ата-әсәнең был бурысы тамам, тип һанала. 85-се статьяһында иһә, бәлиғ булған балалар эшкә яраҡһыҙ икән, ата-әсәләренә уларҙы ҡарау йөкмәтелә, тиелә. Был осраҡта «эшкә яраҡһыҙ» тигән һүҙ баланың үҙ аллы эшләп табыш алыуҙан мәхрүм иткән ауырыуға йәки имгәнеүгә дусар булыуын аңлата. Ә институтта уҡып йөрөүсе егет, шөкөр, һау-сәләмәт. Шулай булғас, закон буйынса уға алимент түләнергә тейеш түгел.
– Айнымай эскән иремдән айырылып, бер үҙем игеҙәк ҡыҙҙар үҫтерәм. Судтың унан алимент түләтеү хаҡында ҡарары булһа ла, биш йыл буйы ирем алимент күсереү түгел, шылтыратып хәл дә белмәне. Ә бер көн иҫереп килеп, «балалар үҫеп етеп, эшләй башлаһын әле, мин уларҙан алимент таптырам», тип янап китте. Уның быға хаҡы бармы ни?
Салауат ҡалаһы.
–Эйе. Рәсәй Ғаилә кодексының 67-се статьяһына ярашлы, ҡартайыу йәки инвалид булыу сәбәпле ярҙамға мохтаж ата-әсәһен балалары ҡарарға бурыслы. Закон ике осраҡта балаларҙы был бурыстан азат итә: ата-әсәләр ата-әсәлек хоҡуғынан мәхрүм ителһә йәки улар балаларҙы тәрбиәләүҙән һәм ҡарауҙан ситләшкән булһа. Ҡыҙҙарығыҙҙы үҫтерешеүҙән ҡасҡан ирегеҙ киләсәктә уларҙан алимент түләтеү мөмкинлегенә эйә булмаһын тиһәгеҙ, түбәндәге документтарҙы әҙерләп ҡуйығыҙ: ирегеҙҙең алимент түләргә тейешлеген билдәләгән суд ҡарарын, был ҡарарҙы ғәмәлгә ашыра башлау хаҡындағы ҡарарҙы, суд приставтарынан уның шунса йылдар алимент түләмәүе тураһында справка. Был документтар атай кешенең ҡыҙҙарығыҙҙы тәьмин итеүҙән ситләшеүе тураһында һөйләһә, тәрбиә эшендә ҡатнашмауын иһә педагогтарҙың, күршеләрҙең яҙмалары ярҙамында раҫлай алаһығыҙ. Киләсәктә ирегеҙ балаларҙан алимент таптыра башлаһа, былар бөтәһе лә уның атайлыҡ бурысын үтәмәүенә, тимәк, алимент талап итергә хоҡуғы юҡлығына дәлил буласаҡ.
Теги: Крылова Һорау-яуап


text: Специальных компьютерных инструментов, создавать презентации на основе цифровых. Башҡорт йолалары тураһында белешмә. Халыҡ. Создание мультимедийных презентаций (текстов с рисунками, фотографиями и т.д.). Башҡорт теле дәрестәрендә белем биреүҙең төп бурыстары. Шәхси гигиена, таҙалыҡты һаҡлау тураһында мәғлүмәт. тормошо, тарихы, хеҙмәте, көнкүреше, ғөрөф-ғәҙәттәре, йолалары. Абдуллина Ф.Д. Башҡорт викикитапханаһын төҙөүҙә шәхси тәжрибә. баҫтырыу тураһында һүҙ сыҡҡас уҡ минең ижади төркөмөмдә был турала иғлан булды, һәм. сәс халҡыңа», «Презентация книги Хабира Сулейманова БашГизХан», «Айҙар. ҡомартҡылары, йолалары бар. Башҡорт телен һәм әҙәбиәтен үҫтереү, был өлкәләге хәл ителәһе. хештегы ҡуйып, үҙе тәҡдим иткән китап тураһында мәғлүмәт урынлаштыра ала. дни культуры, масштабные презентации, понимаешь, что это парадокс. йолалары тураһында һорауҙарға лайыҡлы яуап биреү өсөн булһа ла. Электронную презентацию; сочинение-рассуждение в публицистическом стиле. башҡорт теленең өндәрен дөрөҫ әйтергә һәм айырырға; һүҙҙәргә һәм. ғөрөф-ғәҙәттәре һәм матур йолалары тураһында һүҙ алып барыла. Элек ошо порталда башҡорт телендә үткәрелгән республика конкурстары тураһында алдан иғлан (әллә мәғлүмәт тип аталамы икән) була торғайны. Подготавливать сообщения (презентации) о выдающихся путешественниках, о. телдең төп функциялары тураһында, башҡорт теленән башҡорт. бәйле ғөрөф-ғәҙәттәре һәм матур йолалары тураһында һүҙ алып барыла. Готовить и проводить презентацию перед небольшой аудиторией: создавать план. йолалары, башҡорт халҡының күренекле шәхестәре тураһында. Башҡорт әҙәбиәтенән календарь – тематик план. 6 б класы өсөн. Башҡортостан йылғалары тураһында белешмә. Башҡорт йолалары тураһында белешмә. 20. Презентация по казахскому языку на тему "Сөйлем мүшесі". ХУДОЖЕСТВЕННАЯ ПРЕЗЕНТАЦИЯ ОБРАЗА ВЕЛИКОГО БАШКИРСКОГО. кəрəк. Сөнки улар бының менəн бермə-бер башҡорт улының данын. Ни тураһында ғына яҙмаһын, уның төп иғтибары һəр саҡ-. милли характеры, йəшəйеше, йолалары, донъяны күҙҙаллауы ла сағыла. Башҡорт халҡының тормошон сағылдырған, милли үҙенсәлеге менән айырылып. презентации Power Point) и музыкальное сопровождение (фонограмма, живая. уйын, ҡулға-ҡул тотоношоп, йырлап-таҡмаҡлап бейеү йолалары бар. ҙə һаҡланған, улар тураһында алдағы мәҡəлəлəрҙə әйтелер. Презентации по литературному чтению. бай мәҙәниәте, сәнғәте, әҙәбиәте, башҡорт йолалары, күренкле шәхестәре, тыуған илдең тәбәғәте һ.б. менән таныштырыу. Улар тураһында түбәндәге алгоритм буйынса һөйләү. Практическая работа: № 7 Создание презентаций о рекреационных объектах. Башҡорт теле- башҡорт халҡының туған теле һәм Башҡортостан. Хәүефһеҙлек, юл йөрөү ҡағиҙәләре, транспорт төрҙәре тураһында. тел үҙенсәлектәре, халаҡ тормошо, ғөрөф-ғәҙәте, йолалары һ.б. сағыла. Башҡорт һәм рус телдәренең күренештәрен сағыштыра белеү; өлгө буйынса. подготавливать сообщения (презентации) о выдающихся. менән бәйле ғөрөф-ғәҙәттәре һәм матур йолалары тураһында һүҙ алып барыла. • «Создание прямых переходов между слайдами в презентации». Башҡорт халҡының йолалары, мәҡәлдәре, йомаҡтарын белеү. Рус мәктәбендә башҡорт телен туған тел булараҡ өйрәнгән уҡыусылар өсөн белем. Башҡорт телендә һүҙҙәрҙең тамыры, ялғауҙар тураһында төшөнсә биреү. ТУРАҺЫНДА (ОБ УФЕ И О НАЗВАНИЯХ ЕГО УЛИЦ). 233. Шайхылова. БАШҠОРТ ӘКИӘТТӘРЕ ТЕЛЕНДӘ ҒӘРӘП ҺӘМ ФАРСЫ. ҺҮҘҘӘРЕНЕҢ РОЛЕ. Во-вторых, поиск методических приемов презентации, закрепления и активизации. Уларҙа ваҡыт-миҙгел йолалары, Әсә көнө. Белем көнө. За активное участие в презентации казахского эпоса «Кобланды Батыр». Башҡорт халыҡ эпосы “Урал батыр”ҙы өйрәнеү мәсьәләләре буйынса. Гимназиябыҙҙың үҙенсәлекле йолалары бар икәнен барыбыҙ ҙа. Был концертта һайлап алыу турында ҡатнашыусыларҙың иң-иңдәре ҡатнашты.


text:
Константин Толкачев «Болғар» теплоходының һәләкәткә осрауы айҡанлы хеҙмәттәштәренең ҡайғыһын уртаҡлаша
Башҡортостан Дәүләт Йыйылышы – Ҡоролтай рәйесе Константин Толкачев Татарстан Дәүләт Советы рәйесе Фәрит Мөхәмәтшин исеменә «Болғар» теплоходындағы күп кешеләр ғүмерен алып киткән фажиғә менән бәйле ҡайғы уртаҡлашып телеграмма ебәрҙе, тип хәбәр иттеләр республика парламентының матбуғат хеҙмәтендә.
— Һеҙҙең ҡайғы-һыҙланыуҙарығыҙ Башҡортостандағы барлыҡ күп милләтле халыҡ йөрәктәрендә ауаз тапты. Һәләк булғандарҙың туғандарына һәм яҡындарына ҡайғы уртаҡлашыу һүҙҙәрен еткереүегеҙҙе һорайым. Был ҡайғылы һәм ауыр сәғәттә беҙ һеҙҙең менән, — тиелә телеграммала.


text:
Торлаҡты ҡуртымға алыу хаҡы йыл башынан алып 6 процентҡа артҡан
Өфөлә торлаҡты ҡуртымға алыу буйынса уртаса хаҡ өс айҙа 6 процентҡа артып, март аҙағында бөтә төрҙәге фатирҙар буйынса айына 14600 һумға еткән. Йыл башынан алып бер бүлмәле фатирҙарҙы ҡуртымға алыу хаҡы – 6,5 процентҡа, өс бүлмәлеләр буйынса – 5 процентҡа, ике бүлмәлеләр буйынса 3,2 процентҡа ҡайбатланған. Элиталы торлаҡты ҡуртымға алыу өсөн кәм тигәндә 33 мең һум түләргә кәрәк.
Ҡуртым ставкаһы буйынса әүәлгесә ҡала үҙәге лидер булып ҡала. Икенсе урын — Йәшел сауҡалыҡ һәм Октябрь проспектында. Баш ҡала үҙәгендәге фатирҙы уртаса алғанда айына 19300 һумға ҡуртымға алырға мөмкин. Иң арзан фатир – Черниковкала, айлыҡ түләүҙәр бында 13300 һумға төшәсәк.
Күсемһеҙ милек агентлыҡтарының береһенең мәғлүмәттәренә ярашлы, фатирҙарға һорау ҙур, шулай ҙа был миҙгелдә һорауҙың бер аҙ кәмеүе күҙәтелә. Күсемһеҙ милек баҙары белгестәре бөтә сегменттарҙа ла тиерлек тәҡдимдәрҙең аҙ булыуын билдәләй.


text:
Ҡайғыла ла, шатлыҡта ла бергә: республиканан 2,5 меңгә яҡын пар туй юбилейҙарын билдәләгән Фото: Башҡортостандың Юстиция эштәре буйынса дәүләт комитеты
Ҡайғыла ла, шатлыҡта ла бергә: республиканан 2,5 меңгә яҡын пар туй юбилейҙарын билдәләгән
Ҡайғыла ла, шатлыҡта ла бергә: республиканан 2,5 меңгә яҡын пар туй юбилейҙарын билдәләгән Фото: Башҡортостандың Юстиция эштәре буйынса дәүләт комитеты
ӨФӨ, 2018 йыл, 23 ғинуар. /«Башинформ» мәғлүмәт агентлығы, Гөлфиә Акулова/.
Былтыр Башҡортостанда 2 483 пар туй юбилейҙарын билдәләгән. Төбәктең Юстиция эштәре буйынса дәүләт комитеты мәғлүмәттәре буйынса, 1775 пар алтын туйҙарын ҡаршы алған, 699 пар 60 йыл бергә ғүмер иткән (гәүһәр туй). Туғыҙ ғаилә, аҙ ҙа түгел, күп тә түгел, үҙенең 70 йыллыҡ юбилейын (хозур туйҙы) билдәләгән.
Йыл башынан ЗАГС органдарында 50-75 йыл бергә ғүмер иткән ғаиләләрҙе ҡотлау дауам итә.
Атап әйткәндә, Ғафури районынан Хисмәтуллиндар ғаиләһе өсөн 2018 йыл – Ғаилә йылы – иҫтәлекле датанан башланып китте. Уларҙың никахын теркәгәндән һуң 70 йыл үткән. Тәлғәт Абдулла улы инженер-механик булып эшләгән, быйыл уға 90 йәш тула. Рәйхана Бәхтийәр ҡыҙы быяла заводында тир түккән, уға 88 йәш. Улар бергәләп биш бала үҫтергән, 10 ейән-ейәнсәргә һәм 12 бүлә-бүләсәгә ҡыуанып ултыра.
Юбилярҙарға ғәҙәттәгесә республика Башлығы исеменән иҫтәлекле бүләк һәм ҡотлау открыткаһы тапшыралар.
http://www.bashinform.ru/news/1106564-vmeste-i-v-gore-i-v-radosti-pochti-2-5-tysyachi-par-iz-bashkirii-otprazdnovali-yubilei-supruzheskoy-/


text:
Шариха
Шариха — Рәсәйҙәге йылға. Новосибирск өлкәһе, Томск өлкәһе[1] биләмәләрендә аға. Йылға Чик йылғаһының һул ярына тамағынан 66 км өҫтәрәк ҡушыла. Йылға оҙонлоғо 18 км.
Һыу реестры мәғлүмәттәре[үҙгәртергә | вики-тексты үҙгәртергә]
Рәсәй дәүләт һыу реестры мәғлүмәте буйынса йылға Үрге Обь һыу бассейны округында урынлашҡан, һыу хужалығы участкаһы — Обь йылғаһы Новосибирск һыуһаҡлағысынан Чулым йылғаһы менән ҡушылғансы, Иняи һәм Томь йылғаларын индермәйенсә. Бәләкәй йылға бассейны (йылға эске бассейны) — (Үрге) Обь ҡушылдыҡтары бассейны, Томь ҡушылғанға тиклем, йылға бассейны — (Үрге) Обь, Иртыш ҡушылғанға тиклем[2].
Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса[2]:
- Дәүләт һыу реестрында һыу объектының коды — 13010200712115200006697
- Гидрологик өйрәнеү (ГӨ) буйынса коды — 115200669
- Бассейн коды — 13.01.02.007
- ГӨ буйынса томы — 15
- ГӨ буйынса сығарылыш — 2
Иҫкәрмәләр[үҙгәртергә | вики-тексты үҙгәртергә]
- ↑ «Рәсәй гидротехник ҡоролмалар регистры һәм дәүләт һыу кадастры үҙәге».
- ↑ 2,0 2,1 РФ һыу реестры: Шариха.


text:
Өфөлә Мостай Кәримгә һәйкәл астыларФото: Олег Яровиков
Өфөлә Мостай Кәримгә һәйкәл астылар
Өфөлә Мостай Кәримгә һәйкәл астыларФото: Олег Яровиков
Өфөлә Башҡортостандың халыҡ шағиры Мостай Кәримгә һәйкәл асыу тантанаһы уҙҙы. Күп һынлы композиция Киров урамы башындағы яңыртылған скверҙа, Профсоюздар йорто алдында ҡуйылған. Һәйкәлде уратып алған территория биш фонтан һәм һуҡмаҡ юлдар менән төҙөкләндерелгән. Тантананы асып, республика Хөкүмәте Премьер-министры урынбаҫары Лилиә Ғүмәрова скульпторҙың идеяһын юғары баһаланы:
— Андрей Ковальчук яҙыусыға ғына түгел, уның ижадына һәйкәл эшләгән. Сөнки ул беҙҙең йөрәгебеҙҙә, зиһенебеҙҙә, эштәребеҙҙә мәңге йәшәй. Бөгөн аңғармаҫтан Мостай Кәримдең «Ауыл адвокаттары» әҫәренән юлдар иҫкә төштө. Уҡытыусы бер уҡыусынан һорай – һин әгәр аҙашһаң һәм ҡайтырға юл тапмаһаң, нимә эшләрһең? Һәм бер зирәк бала яуап ҡайтара – мин Рәсәйгә таянасаҡмын. Был фекер шағирҙың бөтә тормошо һәм ижады аша ҡыҙыл еп булып үткән төҫлө. Тиккә генә сәләмләү телеграммалары илдең бөтә төбәктәренән килмәне бит. Беҙ Мостайҙың һүҙен көтөүебеҙҙе яҡшы хәтерләйемн. Ҡыҫҡа, тос, аңлайышлы һүҙҙәр, мәктәптәрҙә класс сәғәттәрендә булһынмы, ауыл клубы йыйылыштарындамы, дәүләт кимәлендә уҙған ҙур сараларҙа булһынмы, улар һәр саҡ көтөп алынды. Хәтеремдә, педагогик конференцияларҙың береһендә Мостай Кәрим президиумда ултырғанында үҙенең дуҫы Рәсүл Ғамзатовтың һүҙҙәрен иҫкә алды: президиумда ултырам, ә бәхет юҡ. Ул саҡта ул уҡытыусыларҙы һәм йәмәғәт ойошмалары вәкилдәрен берләшергә өндәне, беҙгә нимә бүлешергә, маҡсаттар һәм бурыстарыбыҙ төрлөмө ни, тигәйне. Минеңсә, был идеялар, был һүҙҙәр бөгөн дә актуаль. Бөгөн ямғыр яуып тороуы хәтер күҙ йәштәре, шатлыҡ йәштәре, ғорурлыҡ йәштәре кеүек. Мәңгелек хәтер, мәңгелек дан Мостай Кәримгә!
Өфө хакимиәте башлығы Ирек Ялалов, шағирҙы үҙ ҡалаһының патриоты булды, тип иҫкә алды:
-Бөгөн Өфө тарихында бик әһәмиәтле көн. Мостай Кәрим күп тапҡырҙар, Советтар Союзында, донъяла танылыу яулап та, үҙ ватаныңда билдәһеҙ булып ҡалырға мөмкин, тип әйткәне булды. Ҙур ғорурлыҡ менән, шағир Өфөнөң почетлы гражданы булып тора, тип әйтә алам. Мостай Кәрим ярҙамында өфөлөләрҙең ошондай иҫ киткес скверы бар, моғайын, бөгөн ул республикала иң матурҙарҙың береһелер. Кешеләр бында килеп йөрөһөн өсөн беҙ бында бөтә уңайлыҡтар тыуҙырырға тырыштыҡ. Бында йәш шағирҙар йыйылышып, беҙҙең классиктарҙы хәтергә алыр, бәлки үҙҙәренең шиғырҙарын уҡырҙар, тип уйлайым. Һәйкәлдең композицияһы үҙебеҙҙең Башҡортостанда табылған һәм етештерелгән материалдарҙан – гранит, бетон – эшләнгән. Скверҙа бейек булып үҫеүсе ағастар ултыртылды. Был урын Өфөнөң ынйыһы булып китеүен теләйбеҙ. Мин аҙна һайын был объектты килеп йөрөнөм һәм, кешеләр бында илһамланып эшләне, тип әйтә алам, — тип билдәләне баш ҡаланың сити-менеджеры.
Сараға яҙыусылар ғына түгел, рәссам, музыкант һәм театр эшмәкәрҙәре лә йыйылды. Тантана шағирҙың тормош юлын сағылдырыусы әҙәби-театрлаштырылған композиция менән башланып, сәскәләр һалыу менән тамамланды.


text:
Гармун
Гармун (гармошка, грек. ἁpuovιkός — матур яңғырашлы, ауаздаш) — баҫмаҡлы, күрекле музыка ҡоралы[1][2].
Гармун төрлө конструкциялы һәм көйләнешле телле-клавишалы, пневматик музыка уйын ҡоралы. Европала барлыҡҡа килгән. Беренсе конструкцияһын 1822 йылда немец оҫтаһы К. Ф. Л. Бушман эшләгән. Барлыҡ гармундарга тартып уйнау принцибы һәм тауыш сығанағының конструктив үҙенсәлектәре уртаҡлығы хас. Тауыш сығанағы — металл планкаларының махсус ярыҡтары («тәҙрәләре») өҫтөнә беркетелеүсе, иркен дерелдәүсе металл телдәр. Корпусы һул һәм уң клавиатураларҙан тора, уртаһында күрек урынлашҡан. Күрек ҡыҫылғанда һәм тартылганда һауа ағымы тәҫирендә тауыштар барлыҡҡа килә. Уң клавиатураһы — көй башҡарыу, һулы — бас-аккордтар өсөн тәғәйенләнгән.
XIX быуатта уйлап табылғандан һуң уҡ Рәсәйҙә тарала башлай. Башҡорттарҙың музыка мәҙәниәтендә XIX быуат аҙағында ҡулланыла башлай. Гармундың башҡорт йәмғиәтендә ярайһы уҡ киң таралған музыка ҡоралы булыуы тураһында А. П. Чеховтың яҙмаларында, С. Г. Рыбаковтың «Урал мосолмандарының музыкаһы һәм йырҙары, уларҙың көнкүреше тураһында очерк менән» китабында һөйләнә.
Сығанаҡтар[үҙгәртергә | вики-тексты үҙгәртергә]
Иҫкәрмәләр[үҙгәртергә | вики-тексты үҙгәртергә]
- ↑ Толковый словарь современного башкирского литературного языка. (под. ред З. Г. Ураксина, 2005)
- ↑ Музыка: Энциклопедия / Под ред. Г. В. Келдыш — Репринтное издание «Музыкального энциклопедического словаря» 1990 года. Изд-во: Советская энциклопедия. — М.: Большая Российская энциклопедия, 2003. — 672 б. — ISBN 5-85270-254-4.


text:
Башҡортостан Президенты Рәсәйҙә перинаталь үҙәктәрҙе үҫтереү мәсьәләһе буйынса видеоселектор кәңәшмәһендә ҡатнаштыФото: Андрей Старостин
Башҡортостан Президенты Рәсәйҙә перинаталь үҙәктәрҙе үҫтереү мәсьәләһе буйынса видеоселектор кәңәшмәһендә ҡатнашты
Башҡортостан Президенты Рәсәйҙә перинаталь үҙәктәрҙе үҫтереү мәсьәләһе буйынса видеоселектор кәңәшмәһендә ҡатнаштыФото: Андрей Старостин
29 ғинуарҙа Башҡортостан Президенты Рөстәм Хәмитов Рәсәй Федерацияһында перинаталь үҙәктәрҙе үҫтереү программаһын тормошҡа ашырыу мәсьәләһе буйынса Рәсәй Хөкүмәте Рәйесе Дмитрий Медведев үткәргән видеоконференция режимындағы кәңәшмәлә ҡатнашты, тип хәбәр иттеләр төбәк башлығының матбуғат хеҙмәтенән.
Кәңәшмәлә, 2014 йылдан алып 2016 йылға тиклем перинаталь үҙәктәрҙе үҫтереү программаһы сиктәрендә Рәсәй Федерацияһының 30 төбәгендә 32 перинаталь үҙәк төҙөлөргә тейеш, тип билдәләнде. Был маҡсатҡа федераль бюджеттан дөйөм финанслау күләме 52 миллиард һумдан ашыу тәшкил итә.
«Рәсәй Федерацияһының перинаталь үҙәктәре булған субъекттарҙа балалар һәм әсәләр үлеме күрһәткесе ярайһы уҡ кәмегән», — тине, ул был программаның төп маҡсаты булғанын билдәләп, Дмитрий Медведев.
Иҫегеҙгә төшөрәбеҙ, федераль программа сиктәрендә Өфөлә 130 урынлыҡ яңы Республика перинаталь үҙәге төҙөү планлаштырыла. Яҡынса объекттың хаҡы – 1 миллиард 976 миллион һум. Федераль мотлаҡ медицина страховкалау фондынан субсидия 1 миллиард 476 миллион һум тәшкил итәсәк. Башҡортостан бюджетынан 500 миллион һум бүленәсәк. Бөгөнгә проекталауға техник һәм медик-технологик бина әҙерләнгән, төҙөлөш өсөн ер участкаһы билдәләнгән.
Бынан тыш, Өфөлә «Әсә һәм бала» компаниялар төркөмө средстволары иҫәбенә 95 койкалыҡ шәхси перинаталь үҙәк төҙөлөп бөтөп килә, ул объектҡа 1,8 миллиард һум һалған. Ул йыл һайын ике мең самаһы йөклө ҡатынды бәпесләтә аласаҡ. Үҙәкте ағымдағы йылдың ноябрендә асырға күҙаллайҙар.


text:
Республикала йәшәүселәрҙең күбеһе торлаҡты бушлай хосусилаштырыу хоҡуғы менән файҙаланған — «Росреестр»Фото: Олег Яровиков
Республикала йәшәүселәрҙең күбеһе торлаҡты бушлай хосусилаштырыу хоҡуғы менән файҙаланған — «Росреестр»
Республикала йәшәүселәрҙең күбеһе торлаҡты бушлай хосусилаштырыу хоҡуғы менән файҙаланған — «Росреестр»Фото: Олег Яровиков
ӨФӨ, 2015 йыл, 26 февраль. /«Башинформ» мәғлүмәт агентлығы, Артур Басиров/.
Башҡортостанда йәшәүселәрҙең күбеһе торлаҡты бушлай хосусилаштырыу хоҡуғы менән файҙаланған. Был хаҡта 26 февралдә «Башинформ» агентлығында үткән матбуғат конференцияһында «Росреестр»ҙың Башҡортостан буйынса идаралығы етәксеһе Игорь Шеляков белдерҙе.
— Торлағын хосусилаштырырға теләүселәр быны эшләне лә инде. Бәлки, авария хәлендәге йәки иҫке йорттарҙа йәшәүселәр генә ҡалғандыр, — тип һөйләне «Росреестр» идаралығы етәксеһе.
Уның һүҙҙәренсә, бөгөнгө көнгә республикала йәшәүсе 1 миллион 158 мең кеше торлағын хосусилаштырған. Ведомствола 2016 йылдың 1 мартына тиклем тағы 10-15 мең кеше бушлай хосусилаштырыу менән файҙаланасаҡ тип күҙаллайҙар.
Иҫегеҙгә төшөрәбеҙ, Дәүләт Думаһы 2016 йылдың 1 мартына тиклем бушлай хосусилаштырыу ваҡытын оҙайтҡан закон проектын һуңғы уҡыуҙа ҡабул итте. Алдараҡ, Рәсәй Торлаҡ кодексының ғәмәлдәге редакцияһына ярашлы, 2015 йылдың 1 мартында торлаҡты бушлай хосусилаштырыу тамамланырға тейеш ине. Парламентарийҙар иҫке һәм авария хәлендәге йорттарҙа йәшәүселәр, шулай уҡ фатир алыуға сиратта тороусы граждандар бушлай хосусилаштырыу хоҡуғы менән файҙалана алһын өсөн ваҡытты оҙайтырға хәл итте.


text:
Төбәктә Берҙәм дәүләт-шәхси партнерлыҡ үҙәге булдырыла
ӨФӨ, 2015 йыл, 27 май. /«Башинформ» мәғлүмәт агентлығы, Артур Басиров/.
Башҡортостанда Берҙәм дәүләт-шәхси партнерлыҡ үҙәген асыу буйынса эштәр бара. Был хаҡта Эшҡыуарлыҡ аҙналығы сиктәрендә үткән түңәрәк өҫтәлдә республика Дәүләт Йыйылышы депутаты Рөстәм Мосабиров хәбәр итте. Уның һүҙҙәренсә, яңы институтты булдырыу өҫтөндә Иҡтисади үҫеш министрлығы һәм Үҫеш корпорацияһы менән берлектә депутат корпусы эшләй.
«Дәүләт-шәхси партнерлыҡ — бик ҡатмарлы. Был мөнәсәбәттәрҙе ҡороу, ғәмәлгә ашырыу ауыр, шуға күрә илебеҙҙә бындай миҫалдар күп түгел. Ошо өлкәлә белгестәр кәрәк. Ҡайһы бер төбәктәр һәр министрлыҡта бының менән шөғөлләнеүсе бүлектәр аса. Әммә был 8-10 команда. Бер команда булдырған төбәктәр ҙә бар. Ул бөтә ведомстволар өсөн дәүләт-шәхси партнерлыҡ проекттарын әҙерләй», — тип һөйләне Рөстәм Мосабиров.
Уның фекеренсә, Башҡортостан өсөн икенсе үҫеш варианты ҡулай: «Министрлыҡтарҙың эштәрен ҡабул итеүсе бер команда кәрәк. Эштәрҙе ҡарағандан һуң, улар әҙер дәүләт шәхси-партнерлыҡ концепцияһы булараҡ ведомстволарға кире ҡайтарыласаҡ. Артабан министрлыҡтар уны хөкүмәт комиссияһына тәҡдим итә ала».
Депутат һүҙҙәренсә, үҙәк төбәктәге үҫеш институттарының береһендә булдырыла.


text:
Рөстәм Хәмитов: Федераль вазифаларға республика кешеләре лә ҡуйылырға тейеш
Башҡортостан Республикаһы Президенты Рөстәм Хәмитов, республиканың кадрҙар потенциалы федераль вазифаларҙа ла урын алырға тейеш, тип иҫәпләй.
— Беҙҙә федераль власть вәкиле булырлыҡ лайыҡлы кешеләр бар, — тине ул кисә журналистар менән әңгәмәһендә.
Рөстәм Хәмитов әйтеүенсә, был мәсьәләне ул Өфөгә яҡын арала килгәнендә РФ Президенты Хакимиәте башлығының беренсе урынбаҫары Владислав Сурков менән тикшерергә әҙер.
Президент шулай уҡ Башҡортостандың яңы Хөкүмәтен формалаштырғанда федераль үҙәктән дә, башҡа төбәктәрҙән дә бер ниндәй ҙә баҫым яһалмауын белдерҙе.
— Миңә быны ишетеүе үтә үкенесле һәм бындай мәғлүмәт таратҡан кешеләр өсөн оят, — тине ул.


text:
Фото:
Башҡортостан спортсылары өҫтәл теннисы буйынса халыҡ-ара турнирҙа уңышлы сығыш яһаны
Фото:
Башҡортостан спортсылары Ярославлдә үткән өҫтәл теннисы буйынса халыҡ-ара турнирҙа уңышлы сығыш яһаны. Ярыштарҙа Рәсәй төбәктәренән һәм яҡын сил илдәрҙән йөҙгә яҡын спортсы ҡатнашты.
Ярыш йомғаҡтары буйынса «Башинформсвязь» асыҡ акционерҙар йәмғиәтенең «Связист» командаһы вәкиле өфөлө Юрий Рыжов — өсөнсө, ә клубташы, Бөрө егете Андрей Байбулдин дүртенсе урын алды. Парлылар ярышында Рыжов менән Байбулдин бронза наградалар яуланы.


text:
Яңы йыл каникулдарында Башҡортостанда 7,5 мең кеше киҫкен вируслы инфекция менән сирләгән
Яңы йылдың тәүге аҙнаһында Башҡортостанда йәшәгән 7448 кеше киҫкен респиратор вируслы инфекция менән ауырый башлаған, тип хәбәр иттеләр Роспотребнадзорҙың республика идаралығында. Ауырыусыларҙың күбеһе — 74,4% — 14 йәшкә тиклемге балалар. Эпидемиологтарҙың иҫәпләп сығарыуынса, алдағы аҙна менән сағыштырғанда ауырыусыларҙың иҫәбе 46,2 процентҡа кәмегән һәм һуңғы йылдар буйынса уртаса алғанда 1,6 тапҡырға түбәнерәк булған. Грипп осраҡтары теркәлмәгән.
Республиканың баш ҡалаһында бер аҙнала 2602 ҡала кешеһенә киҫкен респиратор вируслы инфекция диагнозы ҡуйылған. Инфекция йоҡторғандарҙың күбеһе — балалар. Яңы йыл байрамдарында өфөлөләр һирәк ауырыған — ауырыусылар һаны 41,3 процентҡа кәмегән. Әлеге мәлдә Өфө буйынса ауырыу кимәле эпидемилогик сиктән 29,5 процентҡа түбәнерәк.


text:
«Өфө» аэропорты авиамаршруттарҙы үҫтереүгә арналған Азия форумында ҡатнашты
«Өфө» халыҡ-ара аэропорты» асыҡ акционерҙар йәмғиәтенең делегацияһы Ҡытайҙың Ченгду ҡалаһында үткән Routes Asia 2012 — авиамаршруттарҙы үҫтереү буйынса Азия форумында ҡатнашты. 1995 йылдан башлап үткәрелгән был форумда донъяның иң ҙур аэропорттары һәм авиакомпаниялары ҡатнаша.
Предприятиеның маркетинг бүлегенән хәбәр итеүҙәренсә, «Өфө» аэропорты белгестәре Finnair (Финляндия), China Southern Airlines (Ҡытай), China Eastern Airlines (Ҡытай), Air China (Ҡытай),Vietnam Airlines (Вьетнам), Hainan Airlines (Ҡытай), Etihad (Берләшкән Ғәрәп Әмирлектәре) кеүек авиаташыусылар менән даими һәм чартер рейстары ойоштороуға бәйле бер нисә һөйләшеү үткәргән.
Осрашыуҙар барышында «Өфө» аэропортына чартер рейстары башҡарыу, Ҡытайға, Вьетнамға,Таиланд һәм Финляндияға даими рейстар асыу перспективалары тураһында алдан яҡынса килешеүҙәргә өлгәшелгән.


text:
Һыҙылып ҡына таң ата. Бар донъя уяна. Ошо мәлдә ҡояш бөтә тирә-яҡты наҙлап уята башлай. Үләндәрҙә ысыҡ тамсылары ынйы кеүек ялтырай. Тирә-яҡҡа сәскә еҫтәре тарала. Рәхәтләнеп, иркен итеп тын алаһың. Ошондай матурлыҡты күреп, күңелдәр күтәрелә, йәшәү көсө арта.
Тыуған ил тыуып үҫкән ерҙән башлана. Кешегә иң ғәзизе – әсә, иң ҡәҙерлеһе – тыуған тупраҡ, иң тәмлеһе – тәү эскән һыуың, иң йылыһы – һине йылытҡан өй, иң йәмлеһе – тыуған тәбиғәтең. Минең ауылым Бикбулат – Күгәрсен районындағы иң матур ауылдарҙың береһе. Халыҡ та берҙәм, татыу, бер туғандар кеүек йәшәйбеҙ.
Кешеләре генә түгел, тәбиғәтебеҙ ҙә бай, төрлө һәм бик йомарт. Беҙҙә бейек тауҙар ҙа, киң яландар ҙа, мәмерйәләр ҙә күп.
1989 йылда ауылдашыбыҙ, билдәле яҙыусы Шакир Янбаев Башҡортостандың халыҡ шағиры Мостай Кәримде ҡунаҡҡа алып ҡайта. Бикбулат халҡы данлыҡлы шәхестәрҙе бик ихлас ҡаршылай, ауыл клубында осрашыу үткәрелә. Ошо ваҡиғанан һуң Мостай Кәрим «Бикбулатҡа йыр» тигән шиғырын яҙа.
И, Бикбулат, Шакир атлы дуҫым
Тыуып үҫкән төйәк!
Хайран ҡалып һиңә ҡарап торам
Ике күҙем төбәп.
Тауҙар моңон, дәртле тауҙар йырын
Йырлап аҡҡан Эйек,
Сәләм бирәм һиңә, сәләм бирәм
Баштарымды эйеп.
Төрлө илдәрҙе, матур төбәктәрҙе күп күргән шағирҙың тыуған ауылыбыҙға биргән баһаһы, әлбиттә, бик юғары. Ошо матурлыҡты үҙ күҙҙәре менән күргән кеше генә шундай шиғыр яҙа алыр.
Тәбиғәтебеҙ иҫ киткес гүзәл шул. Шуның өсөн дә яҙҙан алып көҙгә тиклем төрлө яҡтарҙан кемдәр генә килеп китмәй беҙҙең яҡҡа. Эйәрлетау эргәһендәге ҡарағайлыҡ ял итеүселәр менән гөрләп тора.
Бөтә донъя аҡса ҡолона әйләнеп, һәр нәмәнән табыш алған ваҡытта ситтән килгәндәр рәхәтләнеп бушҡа ял итә. Ауылдаштарым һаман ябай, йомарт булып ҡала килә.
Ҡыҙғанысҡа ҡаршы, ял итеүселәр араһында төрлө кешеләр осрай. Ҡайһы берҙәре үҙҙәренән һуң быяла ҡалдыҡтары, кәнсир һауыттары ҡалдыра. Ошо ваҡытта өләсәйемдең әйткәне иҫкә төшә: «Таҙартыуың – бер яҡшы, бысратмауың – мең яҡшы». Билдәле булыуынса, быяла бер ваҡытта ла серемәй. Ул эҫе көндө ҡояшта ҡыҙып ятып, ҡоро япраҡтарҙы тоҡандырып ебәргән саҡтар ҙа осрай. Кәнсир һауыты ла 400 йылдан һуң ғына тарҡала башлай.
Беҙҙең һәр беребеҙ тәбиғәтте һаҡлауға үҙң өлөшөн индерә ала һәм шулай итергә тейеш тә. Һыу буйында сүп-сар ҡалдырмау, ағас ботаҡтарын һындырмау, сәскәләрҙе өҙмәү, шифалы үләндәрҙең тамырҙарын йолҡмау, шишмәләрҙе бысратмау – был эштәрҙе ял итергә килеүселәр үҙҙәренә ҡағиҙә итеп алһын ине.
Тәбиғәтте һаҡлау буйынса беҙҙең ҡулдан килгән тағы ла бер эш – ул ағастар ултыртыу. Урман – үҙенсәлекле тәбиғәт байлығы. Ағас – төҙөлөш материалы, ҡағыҙ, яғыулыҡ. Шулай уҡ ул һауаға кислород бүлеп сығара. Йәйге эҫелә ышыҡланыу сараһы ла. Әлбиттә, дауа ла, иҫ киткес ҡиммәтле хазина ла.
Башҡорттарҙың фекере буйынса, ағас – йәшәү символы. Тамыры – халыҡтың үткәне, рухи байлығы – тупланған өлөшө, олоно – бөгөнгөһө, ботаҡтары – киләсәгебеҙ.
Һәр беребеҙ икешәр ағас ултыртһаҡ та, күпме урман үҫер һәм бер нисә йылдан ул шаулап ултырыр. Йыл һайын шишмә, йылға буйҙарын таҙартып сыҡһаҡ, донъябыҙ йәшеллеккә күмелер ине. Мин тиҫтерҙәремә, иптәштәремә шуны әйткем килә: тәбиғәт байлығын арттырыу өсөн ҡулдан килгәндең барыһын да эшләйек. Ер яҙмышы, тәбиғәтебеҙҙең киләсәге – беҙҙең ҡулдарҙа, дуҫтар!
Дилә ҒӘББӘСОВА, IX «Г» синыфы уҡыусыһы.
Күгәрсен районы, Мораҡ башҡорт гимназияһы.


text:
Хаттар ағымы артһын
12 сентября 2017 йыл | Хаттар
Төрлө мәшәҡәттәр менән йәй ҙә үтте. Июль, август – ауылда йәшәүселәр өсөн хәстәрлектәр менән тулы айҙар. Мал-тыуарға ҡышҡылыҡҡа етерлек бесән әҙерләргә, баҡсала үҫтерелгән уңышты йыйып алырға, йорт-ҡаралтыларҙы ла йүнәтергә кәрәк. Быларға йәйге каникулдарҙан һуң балаларҙы мәктәпкә әҙерләү хәстәрлектәре лә өҫтәлә. Тап шуға ла был айҙарҙа редакция почтаһында хаттар ағымы кәмеүе күҙәтелде: 2 айҙа барлығы 60 хат алғанбыҙ. Уларҙың күбеһе ауылдарҙа уҙған байрамдар, осрашыуҙар, мәҙәни саралар тураһында, шулай уҡ Экология йылына арналғандары ла байтаҡ булды.
Бына алтын көҙгә лә аяҡ баҫтыҡ. Мәктәптәрҙә, мәҙәниәт усаҡтарында күңелле лә, мәшәҡәтле лә осор башланды. Почта бүлексәләрендә 2018 йылдың тәүге яртыһы өсөн гәзит-журналдарға яҙылыу бара. Баҫыуҙарҙа урып-йыйыу эштәре дауам итә. Уңған хужабикәләр ҡышҡылыҡҡа ризыҡ туплай...
Шулай ҙа көҙгө эштәрҙән бер аҙ бушап, ҡулығыҙға ҡәләм алып, гәзиткә хаттар яҙырға ла ваҡыт тапһағыҙ ине. Һәр ауылда ла өлгөлө ғаиләләр, уңғандар, оҫта ҡуллы кешеләр бар. Үҙ көсө менән ниндәй ҙә булһа табышлы эшкә тотонған йүнселдәр ҙә етерлек. Ошолар һәм тормоштағы башҡа күренештәр тураһында фекерҙәрегеҙҙе гәзит уҡыусылар менән дә уртаҡлашһағыҙ ине. Тирә-яҡтағы ваҡиғаларға битараф булмай, ауылдаштарығыҙҙың шатлығы ла, күңелегеҙҙе ҡырған етешһеҙлектәр, борсоған һорауҙар хаҡында ла хәбәрҙәр көтәбеҙ һеҙҙән.
Алдағы айҙарҙа һеҙҙең менән ижади бәйләнешебеҙ нығыныр, хаттар ағымы артыр, тип ышанабыҙ, хөрмәтле гәзит уҡыусылар!
Хаттар бүлеге.
Бына алтын көҙгә лә аяҡ баҫтыҡ. Мәктәптәрҙә, мәҙәниәт усаҡтарында күңелле лә, мәшәҡәтле лә осор башланды. Почта бүлексәләрендә 2018 йылдың тәүге яртыһы өсөн гәзит-журналдарға яҙылыу бара. Баҫыуҙарҙа урып-йыйыу эштәре дауам итә. Уңған хужабикәләр ҡышҡылыҡҡа ризыҡ туплай...
Шулай ҙа көҙгө эштәрҙән бер аҙ бушап, ҡулығыҙға ҡәләм алып, гәзиткә хаттар яҙырға ла ваҡыт тапһағыҙ ине. Һәр ауылда ла өлгөлө ғаиләләр, уңғандар, оҫта ҡуллы кешеләр бар. Үҙ көсө менән ниндәй ҙә булһа табышлы эшкә тотонған йүнселдәр ҙә етерлек. Ошолар һәм тормоштағы башҡа күренештәр тураһында фекерҙәрегеҙҙе гәзит уҡыусылар менән дә уртаҡлашһағыҙ ине. Тирә-яҡтағы ваҡиғаларға битараф булмай, ауылдаштарығыҙҙың шатлығы ла, күңелегеҙҙе ҡырған етешһеҙлектәр, борсоған һорауҙар хаҡында ла хәбәрҙәр көтәбеҙ һеҙҙән.
Алдағы айҙарҙа һеҙҙең менән ижади бәйләнешебеҙ нығыныр, хаттар ағымы артыр, тип ышанабыҙ, хөрмәтле гәзит уҡыусылар!
Хаттар бүлеге.


text:
Рөстәм Хәмитов: «Рәсәй составына Ҡырым һәм Севастополде ҡабул итеү тураһында ҡарар Рәсәй дәүләтселеге үҫешендә яңы бит аса»
Башҡортостан Президенты Рөстәм Хәмитов Рәсәй Федерацияһы составына Ҡырым һәм Севастополдең инеүенә комментарий бирҙе.
«Бөгөн беҙҙең күҙ алдында тарихи ваҡиға – Рәсәй Федерацияһы составына үҙ аллы субъекттар сифатында Ҡырым Республикаһы һәм Севастополь ҡалаһы ҡабул ителде. Һәм Башҡортостанда меңләгән кеше, һис шикһеҙ, был ҡарарҙы хуплай».
Республика башлығы билдәләүенсә, «беҙҙең республика Федерация субъекттары араһында беренселәрҙән булып Ҡырым халҡына улар өсөн ауыр һәм һынылыш ваҡытта ярҙам күрһәтеүе тураһында белдерҙе. Беҙҙең күптәнге бәйләнештәр уртаҡ тарих ебенә теҙелгән. 112-се Башҡорт кавалерия дивизияһы музейында Башҡортостан һәм Украина халыҡтары араһында ҡаҡшамаҫ бәйләнештәр тураһында, шулай уҡ фашизм өҫтөндә Бөйөк Еңеүгә ҙур уртаҡ өлөш тураһында, яугирҙарҙың «Яуҙарҙа тыуған дуҫлыҡ» хаты һаҡланған.
Рәсәй составына Ҡырым һәм Севастополде ҡабул итеү тураһында ҡарар Рәсәй дәүләтселеге үҫешендә яңы бит аса. Ил Президенты үҙ сығышында был сәбәп буйынса бөтә һорауҙарға, шул иҫәптән Рәсәйҙең тышҡы сәйәсәт оппоненттарының килеп сыҡҡанына ла бик нигеҙле яуап бирҙе. Губернаторҙар корпусының бөтә вәкилдәре дәүләт башлығы әйткән һәр һүҙҙе берҙәм тауыш менән хупланы. Беҙ Рәсәй Федерацияһы субъекттары рәтенә Ҡырымды һәм Севастополде ҡабул итеү тураһында ҡарарҙы ҙур дәрт менән ҡабул итәбеҙ һәм ҡайтарылған Рәсәй территорияһында ғәҙәти тормошто яйға һалыуҙа ватандаштарыбыҙға артабан да әүҙем ярҙам итергә әҙербеҙ».


text:
Быйыл мәктәпкә әҙерләү өсөн сығымдар бик юғары — Бөтә Рәсәй йәмәғәтселек фекерен өйрәнеү үҙәге
ӨФӨ, 2015 йыл, 31 август. /«Башинформ» мәғлүмәт агентлығы, Артур Басиров/.
Бөтә Рәсәй йәмәғәтселек фекерен өйрәнеү үҙәге мәғлүмәттәре буйынса, быйыл баланы мәктәпкә әҙерләү, былтырғы менән сағыштырғанда, 47 процентҡа ҡиммәтләнгән. Һорау алыу мәғлүмәттәренән күренеүенсә, хәҙер мәктәпкә йыйыу өсөн уртаса 20 мең һум сарыф итергә кәрәк (былтыр 13,6 мең талап ителгәйне). Социологтар билдәләүенсә, бер ҡасан да мәктәпкә әҙерләү шул тиклем ҡиммәткә төшмәгән.
«Элеккесә сығымдарҙың күп өлөшө мәктәп формаһын, спорт кейемен һәм алмаш аяҡ кейемен һатып алыуға тура килә: быйыл ошо сумма ете мең һумдан ашыу (7191), ә 2014 йылда 4709 һум тәшкил иткән. Дәреслектәр һәм дәфтәрҙәр сығымдар рейтингында икенсе урында килә — уҡыусыларҙың ата-әсәләре күҙаллауынса, быйыл улар уртаса 3077 һум тора (2014 йылда — 1881). Мәктәп сумкаһы — 2855 һум. Белем көнө уңайынан уҡытыусыларға сәскә һәм бүләктәр алыу ғына осһоҙға төшәсәк (1209 һум — 776)», — тиелә ведомствоның белдереүендә.


text:
СУЛПЫЛАР – «ОНОТОЛҒАН ҠИММӘТТӘР»Башҡортостанда hәм күрше өлкәләрҙә биҙәүестәр итеп ҡулланылыусы сулпы hәм көмбәҙҙәр әле лә күпләп осрай. Сулпы-көмбәҙҙәрҙең яҙмалары брахми, арамей, кхароштхи, хазар хәрефтәрен hәм башҡорттоң нота тамғаларын ҡулланып башҡарылған. ...Мәҫәлән,...
Рухи ҡомартҡыларыбыҙБашҡортостанда һәм унан ситтә лә бик боронғо яҙма төрҙәре менән башҡарылған төрки телле мәҡәл һәм әйтемдәрҙең күпләп һаҡланып ҡалыуы инде бер кемгә лә сер түгел. Бөгөн беҙ ана шул өлгөләрҙе «Башҡортостан ҡыҙы» биттәрендә баҫа башлайбыҙ. 1. Өфө...
Анонстар
АнкетаАнкета ебәрергә
Журнал архивы
Һеҙҙең мөнәсәбәт
Сайттың яңы дизайны оҡшаймы?


text:
Волейболды күптәр яратып уйнай. Айырыуса быйылғы йәйге Олимпия уйындарында Рәсәйҙең йыйылма командаһы спорттың был төрө буйынса алтын миҙалға лайыҡ булғас, уның популярлығы бермә-бер артты.
Башҡортостан Президенты Рөстәм Хәмитов та республикала волейбол үҫешенә ҡағылышы булған кешеләр менән осрашыу ваҡытында уйынды теләгән бөтә кешенең дә рәхәтләнеп уйнай алыуына баҫым яһаны. Һис шикһеҙ, спорттың был төрөн республикала үҫтереү кәрәк. Ә бының өсөн нигеҙ юҡ түгел.
Краснокамалар 5 мең гектарҙан ашыу майҙанда арыш йыйып, бураларға һалды, һоло баҫыуҙарында ла эш тамамланды. Әле хужалыҡтарҙа бойҙай, арпа урыла.
Игенселектә иң алдынғыларҙан һаналған “Заря” ауыл хужалығы кооперативында ла арышты йыйып бөтөп, бойҙайға төшкәндәр. Баҫыуҙы һигеҙ комбайн иңләй.
Залда үҙәкте өҙөрҙәй шомлоҡ хөкөм итә. Ана, кескәй генә бала үкһей-үкһей әсәһенә һырына. Ә ҡатындың ҡыҙарып бөткән күҙҙәре алдындағы табутҡа төбәлгән... Ошо хәсрәт бер юлы дүрт ғаиләне сорнап алған. Был фажиғә тотош республика халҡын тетрәндерҙе.
Рәсәйҙә милекте хосусилаштырыу енәйәти ғәмәл тип баһалана
Илебеҙ тарихының егерме-егерме биш йыллыҡ сәхифәләрен ҡабаттан аҡтара башлағанда, күҙ йәшенә быуылып көлөрлөк тә, хайран ҡалып һуштан яҙырлыҡ та ваҡиғалар йәнә пәйҙә була. Тормошта ниндәй ҙә булһа хәл йөрәкте бер килке дарҫлатып ала ла, ваҡыт томанына сорналып, үҙенең әселеген дә юғалта, мәжбүри ғәмәл булыуын хатта оноттора башлай.
Телебеҙҙең үҙ асылынан — үҙенә генә хас үҙенсәлектәрҙән айырыла барыуы, телгә хас булмаған күренештәрҙең баҫып инеүе, әлбиттә, башҡорт кешеһен борсоуға һалмай ҡалмай. Ябай халыҡта: “Ниңә улай яҙалар икән? Башҡорт шулай һөйләмәй ҙә инде?” — тигән һорау тыуа.
Башҡортостан умартасылары тәҡдим иткән тауарға Рәсәйҙә генә түгел, АҠШ, Кувейт, Монголия, Япония кеүек сит илдәрҙә лә ихтыяж ҙур. “Башҡорт балы” бренды донъяла йылдан-йыл киңерәк таныла бара. Шуға ла “Башҡортостан — Рәсәйҙең баллы төбәге” фестиваленә ҡыҙыҡһыныуҙың артыуы хәҙер бер кемде лә ғәжәпләндермәй.
Башҡортостан Президенты Рөстәм Хәмитов республикала мәғлүмәт технологиялары индустрияһын үҫтереү өлкәһендә тәҡдимдәр әҙерләү буйынса эш төркөмөн ойоштороу тураһындағы бойороҡҡа ҡул ҡуйҙы.
Кисә, Рәсәй флагы көнөндә, “Берҙәм Рәсәй” партияһы ағзалары һәм уның яҡлылар Башҡортостандың баш ҡалаһы буйлап күмәк автоуҙышта ҡатнашты. Рәсәй флагы менән биҙәлгән автомашиналар колоннаһы төш ваҡытында юлға сыҡты.
Физик мөмкинлектәре сикләнгән граждандарға, инвалидтарға ҡарата ихтирамлы булайыҡ, иғтибарыбыҙҙан мәхрүм итмәйек тигән саҡырыу-өндәүҙәрҙең туҡталғаны юҡ. Әммә кеше ҡайғыһы төштән һуң, тигәндәй, ХХI быуатта ла быға өлгәшеп булмай. "Уңайлы мөхит" программаһы ҡабул ителеп тормошҡа ашырыла башлағас, боҙ урынынан ҡуҙғалды ла кеүек ине. Ҡыҙғанысҡа ҡаршы, ошо категория кешеләренә ҡарата мөнәсәбәт барлыҡ урында ла ыңғай түгел. "Өфө" аэропортындағы хәл — шуға бер миҫал.
Артҡа 1 2 Алға
Бит башына
Йылайырҙан аяныслы хәбәр килде: 19 августа ауылдың Беренсе Май урамында янғын сыҡҡан. Көслө ел иҫеү сәбәпле, "ҡыҙыл әтәс" тиҙ арала йорт-ҡураларҙы ялмап алған, башҡа йорттарға ла тоҡанған.
Янғын һүндереүселәр килеп еткәнгә тиклем ут өс ихатала дөрләгән инде... Ҡыҙғанысҡа ҡаршы, көндөң эҫе, ҡоро тороуы, көслө ел үҙенекен иткән: афәт һөҙөмтәһендә һигеҙ йорт янып көл-күмергә әүерелгән. Бер ҡыуаныс: ҡорбандар юҡ.


text:
Анализ күрһәтеүенсә, үҙәктә урынлашҡан ойошма-предприятиелар байрамса биҙәлешкә һәр саҡ айырым иғтибар бирә, ә ситтәгеләр, ни сәбәптәндер, бындай сараларҙан ситтә ҡалыуҙы хуп күрә. Пенсия фонды идаралығы, халыҡ ижады үҙәге, “БИП “Комфорт-плюс” ЯСЙ-һы, “Баймаҡ” сауҙа-сервис комплексы, үҙәк ҡала дауаханаһы, Баймаҡ АТП-һы, район китапханаһы, Баймаҡ ҡаҙналыҡ бүлеге, почта, район элемтә үҙәге, “Баһадир” физкультура-һауыҡтырыу комплексы, Рәсәй ДОСААФ-ының Баймаҡ бүлексәһе, район электр селтәре был яҡтан һәр ваҡытта ла биләмәләренең матур биҙәлеше менән һоҡландыра. Белем биреү учреждениеларында ла был сараға айырым иғтибар биреүҙәре һөйөндөрә.
Ә хәҙер кире миҫалдар хаҡында. “Башҡортостан Республикаһы дәүләт символикалары тураһында”ғы Башҡортостан Республикаһы Законына ярашлы, дәүләт флагтарын урынлаштырыуға айырым талаптар бар. Ләкин улар һәр осраҡта ла күҙәтелә, тип әйтеп булмай. Рейд барышында ла шуға шаһит булырға тура килде. Мәҫәлән, Баймаҡ икмәк заводы, БТИ, “Баймаҡ” халыҡ кәсептәре үҙәге, “Башҡортостан” ҡунаҡханаһы, ЮХХДИ, «Ирәмәл», “Мегаполис” сауҙа үҙәгендә дәүләт флагтары яңылыш эленгән. Шул уҡ ваҡытта “Һаҡмар” ҡунаҡханаһы, “Баймаҡ ҡойоу-механика заводы” ААЙ-һы, “УК ЖФБ” ЯСЙ-һы, Республика субсидиялар үҙәге дәүләт ҡаҙна учреждениеһының Сибай ҡалаһындағы район-ара филиалының Баймаҡ секторы, “Урал аръяғы” МТС-ы, халыҡты социаль хеҙмәтләндереү үҙәге, ветеринария станцияһы, С.Юлаев исемендәге мәҙәниәт һәм ял паркы, “Башҡорт деликатестары” ЯСЙ-һы һәм ҡайһы бер ойошмалар биләмәләрен биҙәү тураһында уйлап та бирмәгән.
Тағы ла шуға иғтибарҙы йүнәлтке килә, ҡайһы бер урындарҙа (“Дарья” магазины) күптән инде уҙған байрамдарҙы хәтергә төшөрөп торған банерҙарҙы күрергә мөмкин. Ә бына ҡалалағы сауҙа нөктәләренең байрамдан ситтә ҡалыуы аңлашылмай. “Имамов”, “Идея”, универмаг, “Йәшмә”, “Арҡайым”, “Башспирт”, “Ольга”, “Ника”, “Аҡъял” магазиндарынан тыш, биналарҙың биҙәлешенә иғтибар биргән сауҙа нөктәһе табылманы.
Республика көнөн бөтә Башҡортостан халҡы юғары кимәлдә билдәләне. Ләкин ҡайһы бер ойошма, предприятие, учреждение етәкселәренең байрамды һанға һуҡмауы аңлашылмай. Һығымтаны һәр кем үҙе яһаһын.
Лилиә ТАКАЕВА.
Автор фотоһында: “Мегаполис” сауҙа үҙәгендә дәүләт флагтары яңылыш эленгән.


text:
Баштин (һырт)
Баштин (Биштин) — тау һырты. Көньяҡ Уралда, Башҡортостан биләмәһендә урынлашҡан.
Урынлашҡан ере[үҙгәртергә | вики-тексты үҙгәртергә]
Ишембай һәм Белорет райондарында Нөгөш йылғаһының уң ярында субмеридиональ йүнәлештә һуҙылған. Оҙонлоғо яҡынса 12 км, көньяҡ өлөшөнөң киңлеге 3 км, төньяҡ өлөшөнөң — 4 км; абсолют бейеклеге 889 м. Асыҡ күренгән 2 өлөштән тора.
Рельефы[үҙгәртергә | вики-тексты үҙгәртергә]
Көньяҡ өлөшө 705 м һәм 730 м бейеклектәге түбәләрҙән ғибәрәт, көнбайыш һәм көнсығыш битләүҙәренең түбәнге өлөшө һөҙәк, үрге өлөшө текә; 670 м бейеклектә яҫы түбә араһы уйпатлығы бар. 740—889 м бейеклектәге 5 түбәле төньяҡ өлөшө тәрән уйһыулыҡтар һәм соҡорҙар менән ныҡ йырғыланған, карст упҡындары бар. Көнбайыш битләүҙәре текә һәм ҡыҫҡа, итәгендә киртләс һымаҡ тигеҙләнгән йөҙҙәр урынлашҡан; көнсығыш битләүҙәре (2—2,5 км оҙонлоҡта) Ҡоҙаш йылғаһы (Ағиҙел йылғаһы бассейны) табан ҡапыл өҙөлә. Өҫкө рифейҙың елмәрҙәк свитаһының кварцитҡа оҡшаш ҡомташтары, алевролиттары һәм һәүерташтарынан тора. Баштин янынан Нөгөш йылғаһы ҡушылдыҡтары башлана, уларға үрге ағымда ер аҫты аҡмаһы хас (Оло һәм Кесе Ҡоҙаш йылғалары һ.б.). Ландшафтары аҡһыл һәм ҡараһыу һоро урман тупрағындағы киң япраҡлы имән, йүкә, йыла урмандарынан һәм ҡайын-уҫаҡ урмандарынан тора, көньяҡ битләүҙәрҙең күп өлөшөн тау болондары һәм болонло далалар биләй.


text:
- Подробности
- Просмотров: 210
СТАВРОПОЛЬ ПРОВИНЦИЯҺЫ, 1745 й. Ырымбур губернаһы составында ойошторола. Волга аръяғының төп өлөшөн, Яңы Кама аръяғы сик һыҙығын (ҡара: Кама аръяғы сик һыҙығы), Һамар ҡ. үҙ эсенә алған. Төньяҡ‑көнсығышта һәм көнсығышта — Бөгөлмә ведомствоһы, көньяҡта — Ырымбур провинцияһы, көнбайышта һәм төньяҡ‑көнбайышта Ҡазан губернаһы м‑н сиктәш була. Адм. үҙәге — Ставрополь ҡәлғәһе (1736 й. Волга й. буйында нигеҙләнә). Халҡы 1747 й. — 9995 кеше (ш. иҫ. яһаҡлы, башҡа диндәге хеҙмәтле кешеләр, однодворецтар, батша һарайы, монастырь һәм алпауыт крәҫтиәндәре). Халыҡтың 65,6%‑ы яңы күскенселәрҙән (Рәсәй хөкүмәте биргән һәм башҡорттарҙан һатып алынған ерҙәрҙә ултырғандар) торған. С.п. Ставрополь ҡалмыҡ ғәскәре урынлашҡан. 1782 й. провинция бөтөрөлә, терр‑яһы Сембер наместниклығының Ставрополь өйәҙе составына инә.
Р.Ғ.Буканова
Тәрж. М.Х.Хужин


text:
Тәрбиәлә халыҡ педагогикаһы алымдары
(Ата-әсәләр йыйылышына доклад)
«Балһыҙ гөлгә ҡорт ҡунмаҫ, балаһыҙ йортҡа ҡот ҡунмаҫ тигән әйтем бар халыҡта. Йәш ғаиләнең йортон нурға күмеп, сабый донъяға килә. Баланы табыу һөнәр түгел, бағыу һөнәр икәнен оноторға ярамай. Шуға бәйле бер хикәйәт тә бар. Атаһы балаһманға дуҫ булма, улым. Ул һине тик боҙоҡлоҡҡа өйрәтер. Мине хәсрәткә һалырһың»,-ти. Улы: «Юҡ, мин һине һис борсолдормам. Иптәштәремдең яман икәнлеген беләм, әммә улар минең арҡамда төҙәлерҙәр», - тип яуап биргән. Атаһы: «Уйың хаҡмы икән, әйҙә, тикшереп ҡарайыҡ», - тигән һәм кәрзиндәге бешкән, һутлы алмалар эргәһенә Бер серек алма һалған. Бер аҙнанан һуң кәрзиндәге алманың яртыһы серегәнен күргәндәр. Шул саҡ атаһы улына: күрҙеңме, улым? Алама холоҡло кешеләргә эйәрһәң, һин дә ошолай боҙолорһоң», - тигән.
Йәш быуынды дөрөҫ тәрбиәләү өсөн ата-бабаларыбыҙҙың алтын аҡылына, тормош тәжрибәһенә таянып эш итергә кәрәк беҙгә. Күренекле педагог А.С. Макаренко бик күп тикшеренеүҙәр емеше булған «Книга для родителей» китабында былай тип яҙа: «Ғаиләлә һәйбәт балалар тәрбиәләп үҫтерергә теләйһегеҙ икән, ғаиләгеҙ мотлаҡ бәхетле булһын. Үҙегеҙҙең бөтә һәләтегеҙҙе егегеҙ, дуҙтарығыҙҙы, туғандарығыҙҙы ярҙамға саҡырығыҙ, өҙгөләнегеҙ,янығыҙ, тик, нисек кенә булдһа ла, бәхетле булығыҙ. Ябай, кешесә бәхетле булыу ғына ғаиләлә Баланы бәхетле итә. Тик бәхетле булыу тойғоһо ғына дөрөҫ тәрбиәгә киң юл аса».
Ата-әсәнең бала алдында үтә яуаплы, мотлаҡ үтәлергә тейешле өс төп бурысы бар. Беренсеһе – сабыйға матур, мәғәнәле исем ҡушыу; икенсеһе – баланың кем менән дуҫ булыуына диҡҡәт итеү һәм өсөнсөһө - лайыҡлы ғүмер юлдашы һайлауҙа ярҙам итеү.
Тәрбиәлә эре-ваҡ мәсьәләләр булмай. «Бала уңһа ғына – бала, уңмаһа - бәлә». Балаһын киләсәктә ысын шәхес итеп күрергә теләгән һәр ата-әсә, һис шикһеҙ, түбәндәгеләргә иғтибар итергә тейеш.
1. Бала көнөнөң теүәл режимы - тәрбиә өсөн бик мөһим шарт. Теүәл ваҡытҡа күнегеү - үҙеңә ҡарата теүәл талапсанлыҡ ғәҙәте ул.
2. Гигиена талаптарын үтәргә өйрәтегеҙ, кесе йәштән сәләмәтлеге өсөн яуаплылыҡ тойғоһо тәрбиәләгеҙ. Ғаилә менән көн дә иртән күнегеүҙәр яһау, тәбиғәттә ял итеүҙе яҡшы традицияға әйләндерегеҙ.
3. Бала тыуғанда ярҙамға мохтаж булып тыуа. Әммә улар иркә, үҙҙәрен генә яратыусы булып тыумайҙар. Уларҙы был хәлгә ата-әсәнең артыҡ яратыуы, наҙы төшөрә. Сабыйҙы артыҡ иркәләтеүҙең дә, кәрәгенән тыш ҡаты ҡуллылыҡ күрһәтеүҙең дә урынһыҙ икәнлеген яҡшы аңлаған ата-бабаларыбыҙ. «Балаңды боҙғоң килһә, маҡта», «Иркә ҡайҙа - иҫәр шунда», «Күп әрләмә - әрһеҙ итерһең, бикләмә - уғры итерһең», «Ҡыҙҙар – ҡыл өҫтөндә, ҡылдан төшкәс – тел өҫтөндә», «Улға – утыҙ ерҙән, ҡыҙға ҡырҡ ерҙән тыйыу» кеүек һүҙҙәргә тәрән мәғәнә һалынған.
4. Бала менән дөрөҫ мөғәмәлә итеү, аралышыуҙа интонация һайлай белеү – ҙур һөнәр. Асыу, ҡысҡырыу, ярһыу, артығынан тыш инәлеүҙең ыңғай һөҙөмтәләргә килтермәүен һәр ғаилә ағзаһының аңлауы мөһим. Һүҙ – бысаҡтан үткер, бала күңелен һүҙ менән яраламағыҙ, уны кәмһетмәгеҙ, киреһенсә, һәр осраҡта үҙ-үҙендә ышаныс тәрбиәләү мөмкинселектәрен эҙләгеҙ.
5. Эш һөйөүсәнлек - шәхестең иң мөһим әхлаҡ сифаттарының береһе. Был сифаттан мәхрүм кеше – рухи яҡтан ғәрип. Хеҙмәткә мөхәббәт бары тик хеҙмәттә генә барлыҡҡа килә. Шуға ла балағыҙҙың көсөнән килгән һәм һәр көн башҡара торған почта индереү, сүп түгеү, иҙән һепереү, һауыт-һаба йыуыу, ҡар көрәү кеүек эштәре булһын. Эш үтәлешен, һөҙөмтәләрен мотлаҡ тикшерегеҙ һәм хуплауҙан ҡурҡмағыҙ.
6. «Кешене белгең килһә, ҡылығына ҡара, баланы белгең килһә, уйынына ҡара» тиҙәр. Бала уйнаған саҡта үҙен нисек тотһа, үҫеп еткәс, эштә лә үҙен ул күп яҡтан шулай тотасаҡ. Шуға ла киләсәк эшмәкәрлектең тәрбиәләнеүе, барыһынан да элек, уйын ваҡытында бара. Уйын ул - ниндәй ҙә булһа тормош рәүешенә өйрәнеү, шул тормошҡа инеү сараһы булып тора. Тәрбиәлә яҡшы һөҙөмтәләргә ирешергә теләйһегеҙ икән, балағыҙҙы уйындар аша файҙалы эштәргә, хеҙмәткә йәлеп итегеҙ.
7. Уҡыу кеүек ауыр бер эш башҡарыусы балаға ярҙам иткәндә уның иреген сикләмәгеҙ, киреһенсә, үҙ-үҙен иркен тоторға булышлыҡ итегеҙ, тыймағыҙ, киреһенсә, хуплағыҙ, үҙегеҙ теләгәнсә бөкмәгеҙ, ә турайып баҫып үҙ юлын табырға ярҙам итегеҙ. Уҡыуҙы ыҙаға әйләндермәгеҙ.
8. Пунктуаль булығыҙ, балағыҙҙы ла шуға өйрәтегеҙ: мәктәпкә һуңламаһын, унан ваҡытында ҡайтһын.
9. Ғәйбәт һүҙ һөйләү – гонаһ. Нахаҡ һүҙ, яла яғыу ҙа кешене ауыр хәлгә ҡалдыра. Бала алдында бер кемде лә яманламағыҙ, унда шул кешегә ҡарата насар ҡараш барлыҡҡа килеүе ихтимал.
10. Туғандар һәм яҡындарҙың бер-береһенә ҡарата яҡшы мөнәсәбәте - күркәм холоҡ, әхлаҡ күрһәткесе. «Ете быуынын белмәгән – етем», «Туғаныңдан биҙмә - тамырың ҡорор», «Ят ярлыҡамаҫ, үҙеңдеке үлтермәҫ», «Туғанын хурлаған – дошман ҡулына төшкән» тип, ҡанбабалар был вазифаларға бик яуаплы ҡарарға өйрәткән. Бала нәҫел-нәсәбен белеп, уларҙан татыу йәшәргә өйрәнһен. Дуҫтар, туғандар араһында үпкәләшеүҙәр, шелтәләшеүҙәр булмай тормай, тик төймәләйҙе дөйәләй итеп бер-береңдең йөҙөн йыртышыу, әрепләшеү - тәрбиәле, мәҙәниәтле кеше эше түгел.
11.Киң күңеллелек, кеше тураһында ҡайғыртыусанлыҡ, башҡаларға шатлыҡ килтерергә тырышыу, асыҡ йөҙлөлөк, йомартлыҡ, ҡунаҡсыллыҡ, әҙәплелек кеүек ыңғай сифаттарға эйә булыусылар – иң бәхетле кешеләрҙер ул.
12. Үҙ ғәйебеңде күрә белеү сифаты һирәк кешегә бирелә, әгәр бирелә икән – был ҙур бәхет, сөнки беленгән ауырыуҙы дауалап була.
13. «Сабырлыҡ – һары алтын», «Бер әсеһен күрмәйсә, бер сөсөһн күрмәҫһең» һымаҡ мәҡәлдәр сабырлыҡ кеүек кеүек күркәм сифат тәрбиәләү мөимлегенә ишара яһай.
14. Нәфсене тыйып, булғанына шөкөр итә белегеҙ, балағыҙҙы ла шуға өйрәтегеҙ.
15. Ата-әсә, ғөмүмән, кеше ҡарғышы, ҡәһәр төшөү төшөнсәләре тәрбиә сараһы булараҡ борондан ҡулланылған. Ҡарғыш алған кешегә бәхет йылмаймай, сәләмәтлеге юғала, уны һәр ҡайҙа уңышһыҙлыҡ һағалай, тип ышанғандар ата-бабаларыбыҙ.
«Бала баҡмаҡ - йән сыҡмаҡ». Иҫ киткес ауыр һәм яуаплы ла, татлы ла хеҙмәт ул - йәш быуынға тәрбиә биреү.
Йәш быуынды дөрөҫ тәрбиәләү өсөн ата-бабаларыбыҙҙың алтын аҡылына, тормош тәжрибәһенә таянып эш итергә кәрәк беҙгә. Күренекле педагог А.С. Макаренко бик күп тикшеренеүҙәр емеше булған «Книга для родителей» китабында былай тип яҙа: «Ғаиләлә һәйбәт балалар тәрбиәләп үҫтерергә теләйһегеҙ икән, ғаиләгеҙ мотлаҡ бәхетле булһын. Үҙегеҙҙең бөтә һәләтегеҙҙе егегеҙ, дуҙтарығыҙҙы, туғандарығыҙҙы ярҙамға саҡырығыҙ, өҙгөләнегеҙ,янығыҙ, тик, нисек кенә булдһа ла, бәхетле булығыҙ. Ябай, кешесә бәхетле булыу ғына ғаиләлә Баланы бәхетле итә. Тик бәхетле булыу тойғоһо ғына дөрөҫ тәрбиәгә киң юл аса».
Номер материала: 368602
Не нашли то что искали?
Вам будут интересны эти курсы:


text:
Италия һәм Башҡортостан йүнселдәренең үҙ-ара тығыҙ эшмәкәрлеген көйләүҙе маҡсат итеп ҡуйған сарала республика Президенты Рөстәм Хәмитов ҡотлау һүҙе менән сығыш яһаны. Дөрөҫ, республикала Италия эшҡыуарҙары әлегә күп түгел. Ләкин киләсәктә хеҙмәттәшлекте үҫтереү зарур. Айырыуса химия, нефть эшкәртеү, урман сәнәғәте, мебель етештереү тармағы, шулай уҡ торлаҡ һәм юл төҙөлөшө ике яҡ өсөн дә файҙалы буласаҡ.
– Башҡортостанға инвестиция индереүҙән хәүефләнәһе юҡ.
Инвесторҙар өсөн беҙ уңайлы шарттар булдырабыҙ, – тип һыҙыҡ өҫтөнә алды Рөстәм Хәмитов.


text:
Донъя чемпионатына - хәүефһеҙлек
24 апреля 2018 йыл | Яңылыҡтар
Рәсәй Федерацияһы Президентының 2017 йылдың 9 майындағы 202-се һанлы "Рәсәй Федерацияһында футбол буйынса FIFA 2018 йылғы донъя чемпионатын уҙғарыу осоронда айырыуса хәүефһеҙлек сараларын ҡулланыу үҙенсәлектәре хаҡында”ғы Указына ярашлы, 2018 йылдың 25 майы-нан 25 июленә тиклемге осорҙа Мәскәү, Санкт-Петербург ҡалалары, Волгоград, Свердловск, Калининград, Нижегородка, Ростов, Һамар өлкәләре, Татарстан, Мордовия Республикалары, Краснодар крайы биләмәләрендә донъя кимәлендәге спорт саралары барған осорҙа хәүефһеҙлек саралары көсәйтеләсәк.
Ошоноң менән бәйле, хәүефһеҙлек саралары көсәйтелгән Рәсәй Федерацияһы субъекттары биләмәләрендә гражданлыҡ ҡоралы һәм уға патрондар әйләнеше тыйыла.
Руслан МӘҮЛЕТҠОЛОВ,
БР Росгвардия идаралығы
лицензия-рөхсәт эштәре бүлегенең
өлкән инспекторы, полиция капитаны.
Ошоноң менән бәйле, хәүефһеҙлек саралары көсәйтелгән Рәсәй Федерацияһы субъекттары биләмәләрендә гражданлыҡ ҡоралы һәм уға патрондар әйләнеше тыйыла.
Руслан МӘҮЛЕТҠОЛОВ,
БР Росгвардия идаралығы
лицензия-рөхсәт эштәре бүлегенең
өлкән инспекторы, полиция капитаны.
Йәш илһөйәрҙәр
24 апреля 2018 йыл | Йәмғиәт
12 апрель – Космонавтика көнөндә Балалар ижады үҙәге эргәһендә эшләп килгән "Йәш армия” Бөтә Рәсәй хәрби-патриотик йәмәғәт хәрәкәте сафтарына уҡыусыларҙы ҡабул итеү тантанаһы үтте. Унда йәш армеец исеменә иң лайыҡлы 24 уҡыусынан тыш, хәрби хәрәкәттәр, сик һағы, хәрби һауа һәм хәрби десант көстәре ветерандары ҡатнашты.
Атом һәләкәттәре башҡа бер ҡасан да булмаһын!
24 апреля 2018 йыл | Йәмғиәт
26 апрелдә бар донъя радиация аварияларында һәм һәләкәттәрендә һәләк булғандарҙы иҫкә ала. Тап ошо көндө 1986 йылда Советтар Союзының иң ҡеүәтле атом электр станцияһында – Чернобыль АЭС-ы энергоблогында шартлау яңғырай һәм тирә-яҡҡа ҙур зыян килә.
Райондағы физик шәхестәргә теркәлгән тракторҙар, юл төҙөү-ремонтлау техникаһы, юлһыҙ ерҙән йөрөүсе техника һәм уларға тағылмаларҙы техник тикшереү ГРАФИГЫ
24 апреля 2018 йыл | Ауыл хужалығы
1. Табын ауыл советы – 20 апрель, 25 май, Табын ауылы, Үҙәк урам, 24, ауыл советы бинаһы алдындағы майҙансыҡта.
2. Бельский ауыл советы – 23 апрель, 28 май, Игенйылға ауылы, Мәктәп урамы, 24 а.
3. Имәндәш ауыл советы – 24 апрель, 29 май, Имәндәш ауылы, Үҙәк урам, 21.
2. Бельский ауыл советы – 23 апрель, 28 май, Игенйылға ауылы, Мәктәп урамы, 24 а.
3. Имәндәш ауыл советы – 24 апрель, 29 май, Имәндәш ауылы, Үҙәк урам, 21.
Һорауҙар яуапһыҙ ҡалманы
24 апреля 2018 йыл | Сәйәсәт
Башҡортостан Республикаһы Башлығы Рөстәм Хәмитов менән тура бәйләнеш ике сәғәт ярым дауам итте. Тәүге һорау республиканың иҡтисади хәленә бәйле ине. Рөстәм Зәки улы республиканың былтырғы эшмәкәрлегенә ҡыҫҡаса байҡау яһаны.


text:
Фото:
Стәрлетамаҡ студенттары Төркиәлә төркмән фестивалендә ҡатнашты
Фото:
Зәйнәб Биишева исемендәге Стәрлетамаҡ дәүләт педагогия академияһы студенттары Төркиәнең Балыкесир ҡалаһында төркмән күскенселәре халыҡ-ара фестивалендә ҡатнашты.
Билдәле булыуынса, хәҙерге төркиә милләтенең формалашыуында төркмән күсмә ҡәбиләләре ҙур роль уйнаған. Анатолия төпкөлөндә әле лә малсылыҡ менән шөғөлләнеүсе төрөк төркмәндәре йәшәй. Мәғлүм булыуынса, башҡорттар составында ла төркмән ырыуҙары бар.
Фестиваль ваҡытында студенттар һәр төрлө мәҙәни сараларҙа ҡатнашты, сит илдән килгән ҡатнашыусылар менән танышты. Ә Тимур Усманов башҡорт йырын башҡарҙы.


text:
- Подробности
- Просмотров: 420
ҠАБАҠ (Cucurbitа), ҡабаҡ һымаҡтар ғаиләһенә ҡараған үҫемлек заты. 20‑гә яҡын төрө билдәле, Төньяҡ һәм Көньяҡ Америкала, Евразияла, Африкала таралған. Башҡортостанда ҡаты тышлы һәм эре емешле Ҡ. үҫтерелә. Бер йыллыҡ үҫемлек. Ҡаты тышлы Ҡ. һабағы ҡырлы, бураҙналы. Япрағы биш айырсалы, тәрән ҡырҡылған, осло ҡалаҡсалы, ҡуйы йәшел төҫтә. Сәскәһе эре, һары төҫтә. Июндә сәскә ата. Емеше — овал, тумалаҡ йәки оҙонса ҡабаҡ. Орлоғо овал, асыҡ тирәсле, аҡ, һарғылт аҡ йәки ҡуйыраҡ төҫтә. 1000 орлоғоноң ауырлығы 300—350 г. Эре емешле Ҡ. һабағы цилиндр формаһында, төклө. Япрағы бөрө һымаҡ йәки бер аҙ уйымлы, биш тупаҡ ҡыҫҡа ҡалаҡсалы. Сәскәһе эре, һары төҫтә. Июндә сәскә ата. Емеше тумалаҡ, ялпаҡ йәки оҙонса. Орлоғо эре (2—3 см оҙонлоҡта), шыма. Ҡ. емешенең составында 8—10% шәкәр, 1,7% аҡһым, С, Е, В төркөмө витаминдары; каротин, кислоталар, микроэлементтар һ.б. бар; орлоғонда 30—40% май була. Ҡ. — бер өйлө, алмаш һеркәләнгән, йылы һәм яҡтылыҡ яратҡан үҫемлек, тупраҡтың дымлы һәм уңдырышлы булыуы мөһим. Вегетация осоро 115— 130 көн. Ҡ. баҫыуҙа сәсеү әйләнештәрендә үҫтерелә. Төп элгәрҙәре: ужым иген культуралары, кукуруз, бер йыллыҡ үләндәр. Орлоҡто оя рәүешендәге сәсеү схемаһы б‑са үҫтерәләр. Сәсеү нормаһы 2—4 кг/га (үҫемлек араһындағы алыҫлыҡ 1— 1,4 м), 4—8 см тәрәнлеккә сәселә. Уңдырышлылығы 95—105 т/га (Миловка уҡытыу‑тәжрибә хужалығы, 2008).
Ашарға яраҡлы үҫемлек һәм мал аҙығы үҫемлеге. Малсылыҡта эшкәртелмәгән йәки силосланған рәүештә һалам һ.б. ҡоро мал аҙыҡтары м‑н ҡатнаштырып бирелә. Ҡ. агротехникаһы һәм сорттарын булдырыу б‑са фәнни тикшеренеүҙәр 20 б. 60‑сы йй. уртаһынан Ауыл хужалығы институтында үткәрелә (Э.М.Кузеев, С.С.Умов, Р.М.Шәймөхәмәтов һ.б.). Урал аръяғы дала зонаһында, Урал алды дала зонаһында, көньяҡ урман‑дала зонаһында үҫтерелә. БР б‑са респ. селекционерҙары тарафынан сығарылған Башкирская 245 һәм Уфимская сорттары ҡулланылышҡа индерелгән.
Э.М.Кузеев, Б.Ғ.Әхиәров
Тәрж. Г.А.Миһранова


text:
Башҡорт дәүләт ҡурсаҡ театрында ошо көндәрҙә яңы спектакль премьераһы бара. Ул да булһа, Астрид Линдгрендың әҫәре буйынса ҡуйылған “Бәләкәс һәм Карлсон”*. Алдан ҡарап өлгөргәс, был сағыу тамаша кескәйҙәргә лә, ололарға ла хуш килер тип ҡыйыу рәүештә әйтә алам, һәм барығыҙға ла барып, үҙ күҙҙәрегеҙ менән күреп ҡайтырға кәңәш итәм…
Барығыҙға ла таныш Бәләкәстең тормошо хәҙерге ғаиләне хәтерләтмәйме?
“Атай командировкала, әсәй гел өй эштәре менән булыша…миңә күңелһеҙ, мин бер үҙем”-тип зарлана ул.
Заманаһы шулай, беҙ гел ашығабыҙ, бер эштән икенсеһенә сабабыҙ. Ошо тормош шауҡымында бер үҙе тороп ҡалған бала хас та ошо Бәләкәс һымаҡ. Яңғыҙлыҡ тойған малай иҫ киткес мажараға тарый- яңы дуҫ уға тәҙрә аша осоп килеп инә. Шуҡ һам шаян Карлсон, бәләкәс кенә булһа ла, “типһә-тимер өҙөрҙәй ир икән”! Етмәһә, ҡыйыҡ башында йәшәй!
-Нисек инде ҡыйыҡ башында?!
-Ә нимә? Кешеләр ҡайҙа теләй, шул ерҙә йәшәй алмайҙармы ни?!
Быныһы инде беҙҙең башыбыҙҙа булған сиклектәр. Нисек өйрәнгәнбеҙ, шулай һәүетемсә йәшәйбеҙ. Бәлки ҡыйыҡ башы-һин күптән күрергә хыялланған яңы ил, йәки яҡында ятҡан, әммә гел һылтау табып бара алмаған ҡалалыр…
Система мөһим!-ти хужабикә булып ялланған Фрекен Бок
Әлбиттә, мөһим, хәҙер система, реорганизация, глобализация, модернизация һ.б. тип барыһының да иҫе китә. Әммә йөрәкте йөрәк менән генә дауалап булғанын ваҡытында иҫләргә кәрәк түгелме һуң?
Әгәр ҙә әйбер һиндә яҡты иҫтәлектәр тыуҙырмай икән, уның хаҡы-бер тин! Бына был минең яратҡан ботинкаларымдың табаны. Эх, улар шундай уңайлы ине!
Күҙҙәр шундай томаланған, әйберҙәр ҡәҙерен юғалта бара… Ул-был нәмәгә иҫ тә китеп бармай. Бер дуҫым әйтмешләй: “Әйберҙең нисә һум тороуы түгел, ә һинең уны ипле, бөхтә йөрөтөүең мөһим”. Һәм мин уның менән тулыһынса килешәм…
Ололар бары тик шаҡы-шоҡо тураһында уйлайҙар… Уларға фатир, машина, аҡса мөһим…хатта йондоҙҙар тураһында оноттолар…
Ҡайҙа ашығаһығыҙ! Туҡтағыҙ! Тирә-яҡ шунда йәмле, бына әле ҡар ирей, күләуектәр аға…Бар донъя ҡышҡы йоҡонан уяна! Ә һеҙ һаман сабаһығыҙ! Донъяла иң мөһим нәмәләрҙе һатып алып алып булмай, шуны гел онотабыҙ түгелме?
Беҙ бөтәбеҙ баласаҡ иленән… Иҫләгеҙ әле! Донъя шундай ҙур, ҡыҙыҡ һәм асылмаған серҙәр дарьяһы һымаҡ тойола ине… Һәр беребеҙҙә ҡасандыр яңы мөғжизә күреп аптыраулы һәм һоҡланған күҙҙәрен төбәгән кескәй бала йәшәй… Бәлки ошо донъяға ҡарата эскерһеҙ ҡарашты үҙеңдә һаҡлап ҡалыу мөһимдер?!
Егор, 11 йәш
Миңә Карлсон оҡшаны, сөнки ул шаян, ә Бәләкәсте мин йәлләйем, сөнки уға күнелһеҙ, ул бер үҙе.
Аня, 6 йәш
Спектакль миңә ныҡ оҡшаны. Карлсон матур, изге, шаян! Оса белә! Фрекен Бок уҫал иң башта булды, сөнки ул Бәләкәсте тәрбиәләй ине, аҙаҡ үҙе да бәләкәс сағында Карлсон менән уйнағанын иҫләгәс, йыуашланып китте.
Семен, 9 йәш
Мин Ҡурсаҡ театрына йыш йөрөйөм! Был миңә оҡшаны! Алай ҙа Карлсон осоп килде! Ул шундай фантазер!
___________
*йәки “Карлсон әйләнеп ҡайтты”


text:
Торлаҡ һәм коммуналь хеҙмәттәр өсөн түләүгә субсидиялар үҙгәрҙе Фото: «Башинформ» мәғлүмәт агентлығы
Торлаҡ һәм коммуналь хеҙмәттәр өсөн түләүгә субсидиялар үҙгәрҙе
Торлаҡ һәм коммуналь хеҙмәттәр өсөн түләүгә субсидиялар үҙгәрҙе Фото: «Башинформ» мәғлүмәт агентлығы
ӨФӨ, 2018 йыл, 23 апрель. /«Башинформ» мәғлүмәт агентлығы, Ғәлиә Набиева/.
Торлаҡ һәм коммуналь хеҙмәттәр өсөн түләүгә субсидия биреү ҡағиҙәләре үҙгәрҙе. Граждандарҙың торлаҡ-коммуналь хеҙмәттәр хаҡының төбәк стандарттары билдәләнгән коммуналь хеҙмәттәр өсөн дөйөм түләүе йылылыҡ энергияһына сикке хаҡтан сығып билдәләнәсәк. Рәсәй Хөкүмәте тейешле ҡарар ҡабул иткән. Сара йылылыҡ тәьминәте – йылылыҡ энергияһы баҙарының маҡсатлы моделе өлкәһендә яңы хаҡ яһалышы моделен индереү менән бәйле. Министрҙар кабинеты сайтында аңлатыуҙарынса, йылылыҡ тәьминәтенең хаҡ зоналарында йылылыҡ тәьминәте өлкәһендәге бөтә тарифтарҙы дәүләт көйләүенән һуңғы ҡулланыусы өсөн йылылыҡ энергияһына тик сикке хаҡҡа билдәләүгә күсеүҙе күҙ уңында тота. Бындай сикке хаҡ үҙәкләштерелгән йылылыҡ тәьминәтен алмаштырыусы альтернатив йылылыҡ энергияһы сығанағынан (альтернатив ҡаҙанлыҡ) йылылыҡ энергияһы менән тәьмин итеү хаҡынан билдәләнәсәк. Индерелгән үҙгәрештәр буйынса, граждандарҙың коммуналь хеҙмәттәр өсөн дөйөм түләүе «Йылылыҡ тәьминәте тураһын»дағы Федераль законға ярашлы йылылыҡ тәьминәтенең хаҡ зонаһында билдәләнгән йылылыҡ энергияһына (ҡеүәтенә) сикке хаҡтар кимәленән сығып билдәләнәсәк.
http://www.bashinform.ru/news/1148352-subsidii-na-oplatu-zhilogo-pomeshcheniya-i-kommunalnykh-uslug-izmeneny/


text:
31-01-2017, 10:41 / ---
Ҡайғы болоттары kаплаhа...
Гөлсөм Бикбулатова башҡарыуында “Талым яңғыҙ” йырын тыңлап, күрше райондан ҡайтып киләм. Гөлсөмдөң йыры мине һағыштарға һалып ебәрҙе. Исмаһам, янымда берәү ҙә юҡ. Һүҙ артында юлдың оҙонлоғо һиҙелмәй бит. Ней, юлда берәйһе осрамай, ултыртып алыр инем, тип уйлауыма, юл буйында бер ҡатын ҡул күтәреп тора. Үәт, шәп булды, миңә лә иптәш, уға лә йәтеш тип шып туҡтаным. Ул арала оло йәштәге апай, ауыр сумкаһын саҡ күтәреп, артҡы ишекте асып ултыртты, үҙе алдан урын алды. - Һаумы, балам, бер үҙең бынау һыуыҡтан ҡурҡмай юл сығыуыңа аптырайым. Әллә ирең юҡмы? - Ике бала әсәһемен, бына тигән ирем бар....


text:
Гелиоцентризм
Ғаләмдең гелиоцентрик системаһы (гелиоцентризм) — Ҡояш ғаләмдең уртаһында, Ер һәм башҡа планеталар Ҡояш тирәләй әйләнеп йөрөй, тип күҙаллау. Был тәғлимәткә боронғо заманда уҡ нигеҙ һалынған, Ренессанс (Яңырыу дәүере) дәүерендә киң билдәлелек ала. Был системала Ер Ҡояш тирәләй бер йыл эсендә әйләнеп сыға, үҙ күсәре тирәләй бер тәүлек эсендә әйләнеп сыға, тип фараз ителә.
Гелиоцентризмдың ҡапма-ҡаршыһы геоцентризм.
Гелиоцентризма тураһында фәнни бәхәстәр[үҙгәртергә | вики-тексты үҙгәртергә]
Гелиоцентризм дошмандарының бер нисә дәлиле бар:
- Ер үҙ күсәре тирәләй әйләнеп йөрөһә, үҙәктән ҡасыу көсө менән бер нисә киҫәккә ботарланыр ине.
- Әгәр Ер әйләнеп йөрөһә, өҫтөндәге еңел әйберҙәр йыһанға осоп бөтөр ине.
- Әгәр Ер әйләнеп йөрөһә, өҫтән ташланған әйберҙәр көнбайышҡа тайпылыр ине, ә болоттар Ҡояш менән бергә көнсығыштан ҡөнбайышҡа ағыр ине.
- Күк есемдәре ауырлыҡһыҙ туҡыманан торалар, шуға хәрәкәт итәләр. Ә ауыр ҙур Ерҙе ниндәй көс хәрәкәткә килтерә ала?
Классик механика әҫәр ителгәс, был дәлилдәр көсөн юғалта. Үҙәктән ҡасыу көсө, сағыштырмалыҡ, инерция кеүек төшөнсәләр геоцентристарҙың дәлилдәрен юҡҡа сығарыу өсөн барлыҡҡа килә.


text:
Газета "Йәшлек" » Конкурстар » Страница 3
Венера ҒӘЙЕТОВА
Объявления / Йәшлек гүзәле // 19-03-2018, 10:27
Баш ҡалабыҙ Өфөлә тыуып үҫһәм дә, бар булмышым менән үҙемде Дим буйы һылыуы тип хис итәм. Бала һәм үҫмер сағымдың иң сағыу минуттары шунда, Миәкә районының Йәнәби ауылында, үтте. Ил инәһе, тәрән аҡыллы, күпте күргән Зәйтүнә өләсәйем миңә бәләкәйҙән үк доғалар ятлатып, яҡшыны ямандан айырырға, ғәҙел, кешелекле, сабыр, намыҫлы, эшһөйәр булырға, тормоштоң әсеһен-сөсөһөн ғорур тороп ҡаршы алырға өйрәтте. Әсәйем иһә ҡатын-ҡыҙҙан да көслө, шул уҡ ваҡытта яғымлы ла, тырыш та зат эйәһе юҡ икәнен күрһәтте. Ошо ике яҡын кешемә мине көслө рухлы шәхес итеп үҫтергәндәре өсөн рәхмәтлемен....
"Йәшлек” гәзите иғлан иткән Булат Солтангәрәев исемендәге республика уҡыусылар ижади конкурсы хаҡында АШҠАҘАР» радиоһы тапшырыуы
Яңылыҡтар таҫмаһы / Булат Солтангәрәев исемендәге республика премияһы // 12-03-2018, 13:51
Әңгәмәлә БДУ профессоры, филология фәндәре докторы, яҙыусы Тимерғәле Килмөхәмәтов, Башҡортостандың атҡаҙанған юрисы, йәмәғәт эшмәкәре, Булаттың атаһы Әмир Солтангәрәев һәм “Йәшлек”гәзите хәбәрсеһе Айбулат Ишназаров ҡатнаша.
Алып барыусы: Фәнүзә Баһауетдинова.
"Бәйләнештә" селтәрендәге төркөмөбөҙҙә тыңлағыҙ!
Уҡыусылар һәм уҡытыусылар! Бәйгегә эштәрегеҙҙе ебәрә һалығыҙ! "Әле ваҡыт бар" тип йөрөмәгеҙ, беҙгә март-апрель айҙарында мәҡәләләрҙе гәзиттә баҫтырып өлгөрөргә кәрәк....
Эльвина МУСИНА
Объявления / Йәшлек гүзәле // 12-03-2018, 11:00
21 йәштә, Баймаҡ районының Әмин ауылында тыуып үҫкән.
Әле Сибай сәнғәт колледжының театр бүлегендә дүртенсе курста уҡый. “Артист булыу – бала саҡтан килгән хыялым”, – ти үҙе тураһында. Эльвина шулай уҡ бейергә, йырларға ярата, КВН-дарҙа ҡатнаша, спортты үҙ итә.
Киләсәген яратҡан һөнәренә бағышларға теләй. “Ҙур сәхнәләрҙә сығыш яһарға, концерт-фестивалдәрҙә ҡатнашырға, кинола төшөргә хыялланам”, – ти маҡсатына ҡыйыу ынтылыусы ҡыҙ....
Киләсәктән хат
Объявления / Булат Солтангәрәев исемендәге республика премияһы // 27-02-2018, 11:15
йәки Ғәмһеҙлек йоҡоһонан уянырға ваҡыт, халҡым!
Йылы йәй көнө... Ҡояш ҡыҙҙыра. Йылға буйында балалар һыу инә. Уларҙың шат көлөүе әллә ҡайҙан ишетелеп тора. Кәртә артындағы урманда ҡоштар һайрай, ҡарлуғастар тегеләй-былай оса. Бәләкәй ҡояшҡа оҡшаған бәпембә сәскәләре хуш еҫе менән бал ҡорттарын үҙенә саҡыра. Күбәләктәр леп-леп килеп осоп үтә. Тирә-яҡта шундай гүзәллек! Был матурлыҡтан күҙҙе айырып алырлыҡ түгел…...
Дилә РӘСЕМБӘТОВА
Конкурстар / Йәшлек гүзәле // 26-02-2018, 12:40
Хәйбулла районының Таналыҡ буйында урынлашҡан Әҙел ауылында тыуғанмын.
Тәүҙә Аҡъярҙың 2-се мәктәбендә уҡыным, аҙаҡ Рәми Ғарипов исемендәге 1-се республика башҡорт гимназия-интернатын тамамланым.
Әле Башҡорт дәүләт педагогия университетының хоҡуҡ һаҡлау эшмәкәрлеге факультетында беренсе курста белем алам.
Мәктәптә уҡығандан алып бейергә яраттым. Унан ҡала, оҡшаған шөғөлөм – прическалар эшләү. Ҡатын-ҡыҙ һәр ваҡытта ла матур, нәзәкәтле, шул уҡ ваҡытта үҙ аллы булырға тейеш, тип иҫәпләйем....
Азалия ӘМИРОВА
Конкурстар / Йәшлек гүзәле // 19-02-2018, 10:27
Миңә 16 йәш. Рәми Ғарипов исемендәге 1-се республика башҡорт гимназия-интернатының 11-се класында уҡыйым.
Бәләкәй саҡтан музыка менән ҡыҙыҡһынам, йырларға бик яратам, бейейем. Гимназиябыҙҙың баскетбол буйынса йыйылма командаһында уйнайым, йыл һайын призлы урындар яулайбыҙ.
Тормоштағы маҡсатым – уҡыуҙы уңышлы тамамлап, медицина йүнәлешендә белем алыу. Хыялымды – табип-косметолог һөнәренә эйә булыуҙы тормошҡа ашырырға теләйем. Шулай уҡ апайым, һеңлем һәм әсәйемә терәк булырға, матур, ныҡлы ғаилә ҡорорға ла ниәтләйем....
Ер яҙмышы – беҙҙең ҡулда
Объявления / Булат Солтангәрәев исемендәге республика премияһы // 5-02-2018, 15:31
йәки Үҙебеҙҙең тәбиғәт балаһы икәнебеҙҙе онотмайыҡ
Ер-әсәбеҙ биргән икмәк менән
Аҡ һөттән дә изге нимә бар?
Р. Бикбаев.
Бына, ниһайәт, яратҡан миҙгелем – көҙ етте.
Бар тирә-яҡ алтынға мансылған саҡ. Япраҡтар һары, ҡыҙғылт, көрән төҫкә буялған. Ошо төрлө төҫтәге ҡойолған япраҡтар әкиәттәге балаҫты хәтерләткәндәй...
Был миҙгелдең илаһи матурлығын күрергә йыл да тәбиғәт ҡосағына ашҡынам... Тирә-яҡ тып-тын. Ошо тыныслыҡты яратам мин! Төрлө уйға сумып, саф һауа һулап, рәхәтләнеп урман гиҙәм... Ҡапыл, тынлыҡты боҙоп, бөтә урманды яңғыратып көлгән тауыштар ишетелде. Мин шул яҡҡа ыңғайланым. Унда үҫмер егет һәм ҡыҙҙар күңел аса ине. Ҡулдарында – һыра шешәләре, ауыҙҙарында – тәмәке, усаҡ яҡҡандар... Янғын сығарып ебәрмәһәләр ярар ине, тигән уй башымдан сыҡманы. Үҙемдә батырсылыҡ табып, яндарына барып иҫкәртергә булдым. Йәштәр беҙҙең ауылдыҡы түгел ине. Мине күргәс, улар ниңәлер йәһәт-йәһәт кенә ҡайтырға йыйына башланы....
Телебеҙ йәшәһен, үҫһен!
Объявления / Булат Солтангәрәев исемендәге республика премияһы // 29-01-2018, 11:08
– Тор, ҡыҙым, тор, дәрестәреңә һуңлап ҡуйма, – тип атайым йомшаҡ ҡына тауышы менән мине иртәнге йоҡонан уятты.
Уның шулай иркәләп өндәшеп уятыуын бик яратам. Моңло бер йыр кеүек бит ул башҡорт теле.
Атайым – башҡорт, ә әсәйем татар милләтенән. Шуға ла мин башҡортса ла, татарса ла, мәктәптә дуҫтарым менән русса ла иркен аралашам. Сит ил теле дәрестәрендә инглизсә һөйләшәбеҙ. Шулай итеп төрлө телдәр белеү, һөйләшеү, уҡый-яҙа белеү, минеңсә, үҙе ҙур бәхет. Ундай кешегә төрлө белемгә юл асыҡ....
Уның шулай иркәләп өндәшеп уятыуын бик яратам. Моңло бер йыр кеүек бит ул башҡорт теле.
Атайым – башҡорт, ә әсәйем татар милләтенән. Шуға ла мин башҡортса ла, татарса ла, мәктәптә дуҫтарым менән русса ла иркен аралашам. Сит ил теле дәрестәрендә инглизсә һөйләшәбеҙ. Шулай итеп төрлө телдәр белеү, һөйләшеү, уҡый-яҙа белеү, минеңсә, үҙе ҙур бәхет. Ундай кешегә төрлө белемгә юл асыҡ....
Регина ӘМИРОВА
Конкурстар / Йәшлек гүзәле // 22-01-2018, 15:00
Миңә 20 йәш. Өфө ҡалаһында тыуһам да, бала сағым Күгәрсен районының йәмле Теләүембәт ауылында үтте.
Баш ҡаланың 20-се башҡорт ҡала гимназияһын тамамлағандан һуң, Өфө статистика, информатика һәм иҫәпләү техникаһы колледжында бухгалтер-иҡтисадсы һөнәрен алдым. Хәҙер Мифтахетдин Аҡмулла исемендәге Башҡорт дәүләт педагогия университетында уҡыйым һәм бер юлы эшләйем.
Буш ваҡытымда спорт менән шөғөлләнәм. Волейбол, баскетболды үҙ итәм. Йырларға, бейергә лә яратам. Хыялым – үҙ эшемде асыу.
Юлай КӘРИМОВ фотоһы.
...
Баш ҡаланың 20-се башҡорт ҡала гимназияһын тамамлағандан һуң, Өфө статистика, информатика һәм иҫәпләү техникаһы колледжында бухгалтер-иҡтисадсы һөнәрен алдым. Хәҙер Мифтахетдин Аҡмулла исемендәге Башҡорт дәүләт педагогия университетында уҡыйым һәм бер юлы эшләйем.
Буш ваҡытымда спорт менән шөғөлләнәм. Волейбол, баскетболды үҙ итәм. Йырларға, бейергә лә яратам. Хыялым – үҙ эшемде асыу.
Юлай КӘРИМОВ фотоһы.
...
Ләйсән АҠБАЛИНА
Конкурстар / Йәшлек гүзәле // 15-01-2018, 12:48
Сығышым менән Хәйбулла районынанмын. Әлеге ваҡытта Рәми Ғарипов исемендәге республика башҡорт гимназия-интернатында 11-се класта уҡыйым.
Бик күркәм һәм татыу ғаиләлә үҫтем: атай-әсәйем, ике ағайым бар. Әсәйемдән миңә күңел матурлығы, тырышлыҡ күсте, ә атайым рухи байлығы менән уртаҡлашты. Ағайҙарым һәр саҡ янымда, ярҙам итеп торалар.
Атайым гел: "Тырышҡан – ташҡа ҡаҙаҡ ҡаҡҡан", – тип өйрәтә. Шуға күрә бар көсөмдө туплап, ғорур ҡарап алға атлайым, хыялдарымды тормошҡа ашырырға теләйем. Табип булырға ниәтләйем, Мәскәү йәки Ҡазан ҡалаһындағы вузға уҡырға инергә әҙерләнәм. Тырышам, яҡшы билдәләргә генә уҡыйым, төрлө конкурстарҙа ҡатнашам.
Бала саҡтан халыҡ бейеүҙәренә ғашиҡмын. Әле "Аҡйондоҙ" халыҡ бейеүҙәре ансамбле солисымын.
Ваҡыт менән йәнәш атлайым. Барыһына ла өлгөрөргә, һәр саҡ башлаған эшемде аҙағына еткерергә тырышам. Үҙемде төрлө яҡтан асып, артабан үҫешергә һәм алға барырға тип ҡеүәтләйем....


text:
9 декабрҙә балалар хоҡуҡтарын яҡлау мәсьәләләре буйынса граждандар ҡабул ителә
9 декабрҙә РФ Президентының Башҡортостан Республикаһындағы йәмәғәт ҡабул итеү бүлмәһендә балалар хоҡуҡтарын яҡлауға бәйле мәсьәләләр буйынса граждандар ҡабул итеү ойоштороласаҡ.
Ҡабул итеүҙе Башҡортостан Республикаһындағы Бала хоҡуҡтары буйынса вәкил Милана Скоробогатова үткәрә.
Башлана — сәғәт 10-да.
Йәмәғәт ҡабул итеү бүлмәһенең адресы: Өфө, Цюрупа урамы, 100 («Үҙәк баҙар» транспорт туҡталышы). Белешмәләр һәм алдан яҙылыу өсөн телефондар: 251-64-39, 251-77-91.


text:
Силәбе өлкәһендә башҡорт дискотекаһы үтте
Силәбе өлкәһенең Арғаяш районында башҡорт дискотекаһы үтте, ул Силәбе өлкәһенең Башҡорт йәштәре иттифағы менән ойошторолдо.
Йәштәр сараһына 200-гә яҡын егет һәм ҡыҙҙар йыйылды, тип хәбәр итте «Башинформ» агентлығына Башҡортостан Республикаһының Силәбе өлкәһендәге даими вәкиллегенең матбуғат секретары Михаил Хәбиров. Улар өсөн Айнур Мансуров, Рәнис Аҡкужин, Оксана Ильюп сығыш яһаны. Шулай уҡ Силәбенән саҡырылған ҡунаҡ Ринат Ғәлимов менән ойошторолған күңелле конкурстар ҙа йәштәр күңеленә хуш килде. Барлыҡ еңеүселәр приздар менән бүләкләнде. Ауыл йәштәре ойоштороусыларға рәхмәт белдерҙе һәм яҡын арала сараны ҡабатлауҙарын һораны.
— Башҡорт дискотекалары – йәштәр араһында башҡорт мәҙәниәтен популярлаштырыуҙың бер төрө, тип иҫәпләйем, — тине ойоштороусыларҙың береһе Руфат Йәлилов.
Михаил Хәбиров һүҙҙәренсә, бындай сараларға башҡорт йәштәре генә түгел, Көньяҡ Уралда йәшәүсе башҡа халыҡ егет һәм ҡыҙҙары ла килә.


text:
Төбәктә яңы йәшелсә һәм ит һатыу ихтыяжын ябыу ысулын табырға тырышасаҡтар Фото: Олег Яровиков
Төбәктә яңы йәшелсә һәм ит һатыу ихтыяжын ябыу ысулын табырға тырышасаҡтар
Төбәктә яңы йәшелсә һәм ит һатыу ихтыяжын ябыу ысулын табырға тырышасаҡтар Фото: Олег Яровиков
ӨФӨ, 2015 йыл, 22 июль. /«Башинформ» мәғлүмәт агентлығы, Артур Басиров/.
Башҡортостанда яңы йәшелсә һәм ит һатыу ихтыяжын ябыу ысулын табырға тырышасаҡтар. Ошо маҡсатта бөгөн, 22 июлдә, Өфөлә республика фермерҙары өсөн конференция үтә. Аграрийҙарҙан тыш, осрашыуҙа төбәк сауҙа вәкилдәре, эшкәртеүселәр һәм рестораторҙар — бөтәһе 150-нән ашыу кеше ҡатнаша.
Төбәктең Сауҙа һәм ҡулланыусылар хоҡуҡтарын яҡлау буйынса дәүләт комитетында билдәләүҙәренсә, продукцияны һатыу өсөн күп мәсьәләләрҙе: баҙарҙа ҙур һорау менән файҙаланған аҙыҡ-түлек етештерергә, уны эшкәртергә, төрөргә һәм сауҙа нөктәһенә килтерергә кәрәк. Йыш ҡына фермерҙарҙың быға көсө етмәй.
«Республика етештереүселәре, эшкәртеүселәр һәм сауҙа бергәләп эшләргә тейеш. Әгәр фермер яҡшы продукт етештерһә, ул үҙенең продукцияһын ҡайҙа һаҡлай аласағын, эшкәртәсәген, нисек килтерергә кәрәклеген белергә тейеш. Ҡайһы бер етештереүселәрҙең буш торған биналары бар, икенселәрҙең тауарын һаҡларға урыны юҡ. Беҙҙең бурыс — улар араһында бәйләнеште яйға һалыу», — тине Башҡортостан сауҙа ассоциацияһы рәйесе Виталий Черевков.


text:
Башҡортостанда «Урал батыр» эпосы буйынса яңы туристик маршрут булдырыла
ӨФӨ, 2015 йыл, 16 октябрь. /«Башинформ» мәғлүмәт агентлығы, Гөлфиә Акулова/.
«Ирәмәл» тәбиғәт паркы биләмәһендә башҡорт халҡының «Урал батыр» эпосы буйынса экологик-мәҙәни маршрут булдырыла. Проект Рус география йәмғиәте гранты иҫәбенә финанслана.
Республика Тәбиғәттән файҙаланыу һәм экология министрлығынан хәбәр итеүҙәренсә, туристик һуҡмаҡтың оҙонлоғо 28 саҡрым тәшкил итәсәк, әле маршрутта ете туҡталҡа төҙөлгән. Тиҙҙән бында Урал батырҙың һәм эпостың башҡа геройҙарының ағас һындары, шулай уҡ декоратив панно ҡуйыласаҡ.
Парк хакимиәте күҙаллауынса, яңы экскурсия объектының барлыҡҡа килеүе туристар ағымын 10 мең кешегә арттырасаҡ. Был ошо биләмәлә бишенсе маршрут буласаҡ.
Рус география йәмғиәте башҡарма дирекцияһының төбәк үҫеше департаменты директоры Александр Хацкевич тәбиғәт паркын үҫтереүгә үҙ баһаһын бирҙе. «Ыңғай тәьҫораттар алдым. Рус география йәмғиәте аҡсаһы иҫәбенә ғәмәлгә ашырылған проект, һис шикһеҙ, лайыҡлы», — тип билдәләне ҡунаҡ.


text:
Республикала хеҙмәт хаҡы буйынса иң «ҡиммәт» тәҡдимдәр 200 мең һум тәшкил иткән
ӨФӨ, 2016 йыл, 11 май. /«Башинформ» мәғлүмәт агентлығы, Ольга Мортазина/.
Апрель айында Башҡортостанда хеҙмәт хаҡы буйынса иң ҙур тәҡдим 200 мең һум тәшкил иткән, ә республика буйынса уртаса эш хаҡы — 26 мең. HeadHunter сайтында юғары эш хаҡы түләнгән вакансиялар рейтингы баҫылған. Fantosh фирмаһының коммерция директоры вазифаһына 200 мең һумлыҡ оклад, шул уҡ фирманың интернеттағы магазин директорына 100 мең һумдан башлап хеҙмәт хаҡы ҡаралған. Нефть продукттарын һатыу буйынса менеджер ҙа бер ай эсендә шунса сумма һәм унан күберәк аҡса эшләй ала. Конструкторҙар бюроһы начальнигына — 150 мең, мобиль ҡулайламалар әҙерләү бүлеге етәксеһенә 150-210 мең һум хеҙмәт хаҡы тәҡдим ителгән.
Дәүләкән фирмаһындағы баш технологтың оклады 70 мең һумдан башлана. Өфөләге күсемһеҙ милек агентлыҡтарының береһе эш тәжрибәһе булмаған риэлторға 65 мең һумдан алып түләргә әҙер.
«Уртаса эш хаҡынан күпкә юғарыраҡ булған тәҡдимдәр араһында 50 мең һум өҫтөнлөк итә. Дөйөм алғанда, уҙған йылдың апрель айы менән сағыштырғанда, Башҡортостанда вакансиялар һаны 46 процентҡа артҡан. Конкурс бер урынға ете кеше тәшкил иткән», — тип хәбәр итте Урал федераль округы һәм Себер федераль округы буйынса HeadHunter компанияһының матбуғат хеҙмәте етәксеһе Елана Таращук.


text:
Рөстәм Хәмитов «Апимондия» халыҡ-ара умартасылыҡ ассоциациялары федерацияһы президенты Филип МакКейб менән осраштыФото: Олег Яровиков
Рөстәм Хәмитов «Апимондия» халыҡ-ара умартасылыҡ ассоциациялары федерацияһы президенты Филип МакКейб менән осрашты
Рөстәм Хәмитов «Апимондия» халыҡ-ара умартасылыҡ ассоциациялары федерацияһы президенты Филип МакКейб менән осраштыФото: Олег Яровиков
ӨФӨ, 2016 йыл, 17 август. /«Башинформ» мәғлүмәт агентлығы, Александр Смирнов/.
16 августа Республика йортонда Башҡортостан Башлығы Рөстәм Хәмитов «Апимондия» халыҡ-ара умартасылыҡ ассоциациялары федерацияһы президенты Филип МакКейб менән осрашты. Яҡтар республикала умартасылыҡты үҫтереү, шулай уҡ Өфөлә «Апимондия» халыҡ-ара конгресын үткәреү мөмкинлектәрен тикшерҙе.
Осрашыуҙа шулай уҡ федерацияның генераль секретары Риккардо Джаннони-Себастианини һәм Рәсәй умартасыларының милли союзы президенты Арнольд Бутов ҡатнашты.
– Һеҙ – Рәсәй умартасылығы үҙәгендә. «Башҡорт балы» бренды илебеҙҙә яҡшы билдәле. Умартасыларыбыҙҙың өлгәшкән уңыштары менән ғорурланабыҙ, – тине Рөстәм Хәмитов. – Республикала йәшәүселәрҙең күбеһе бал ҡорто тота. Мәҫәлән, минең олатайым һәм өләсәйем, ата-әсәйем умартасылыҡ менән шөғөлләнгән. Бала саҡтан уҡ бал ҡорттары, умарталар араһында үҫтек, ошо умарталыҡтарҙа эшләнек.
2021 йылда Башҡортостан «Апимондия» халыҡ-ара конгресын үткәреү хоҡуғын алырға ниәтләй, тип билдәләне республика Башлығы. Уның әйтеүенсә, төбәктә умартасылыҡты үҫтереү буйынса яңы программа ҡабул ителәсәк, тармаҡтың матди-техник базаһы яңыртыласаҡ.
– Рөстәм Зәки улының умартасылыҡ тураһында хәбәрҙар булыуы, уның 2021 йылда Өфөлә «Апимондия» конгресын юғары кимәлдә уҙғарырға теләүе һоҡландырҙы, – тип һөйләне журналистарға Филип МакКейб. – Республика Башлығы Башҡортостан буйлап сәфәрҙән һуң ике көн үткәс осрашырға һәм тәьҫораттарҙы, мөмкинлектәрҙе тикшерергә тәҡдим итте.
Арнольд Бутов конгресты үткәреү хоҡуғына дүрт илдең дәғүә итеүен белдерҙе.
Халыҡ-ара умартасылыҡ буйынса конгрестар комитеты 1893 йылда булдырыла, беренсе Халыҡ-ара умартасылыҡ буйынса конгресс 1897 йылда Брюсселдә уҙа. «Апимондия» халыҡ-ара умартасылыҡ ассоциациялары федерацияһына 1949 йылда нигеҙ һалына. Ойошманың төп бурысы – бөтә илдәрҙә лә умартасылыҡты ғилми, техник һәм иҡтисади яҡтан үҫтереүгә булышлыҡ итеү.
Башҡортостан умартасылыҡтың төп күрһәткестәре буйынса илдә тәүге урынды биләй. 2016 йылдың 1 ғинуарына ҡарата республикала 366 мең бал ҡорто күсе иҫәпләнде. Башҡортостанда йылына уртаса 6 мең тонна бал етештерелә.


text:
Синантроп
Сина́нтроп (лат. Sinanthropus pekinensis — «пекин кешеһе», хәҙерге классификация буйынса — Homo erectus pekinensis) — формаһы һәм төрө буйынса питекантропҡа яҡын, әммә һуңыраҡ йәшәгән һәм юғарараҡ үҫештә. Ҡытайҙа табылған, исеме шунан алынған. 600-400 мең йыл элек боҙлоҡ осоронда йәшәгән.
Анатомия[үҙгәртергә | вики-тексты үҙгәртергә]
Мейе күләме 950—1150 см³ еткән; кәүҙәнең уң яҡ өлөшөн хәрәкткә килтереүсе мейенең һул өлөшө ҙурараҡ. Шулай итеп синантраптың уң ҡулы һул ҡулына ҡарағанда нығыраҡ үҫешкән.Буйы — 1,55—1,6 м


text:
Төбәктәге дүрт мәктәп – «ҡара исемлектә»
Мәкәш ауылы (Дәүләкән районы), Ҡуянтау ауылы (Баймаҡ районы) урта дөйөм белем биреү мәктәптәре, Өфөнөң 101-се урта мәктәбе һәм 102-се башҡорт гимназияһы, янғын хәүефһеҙлеге өлкәһендә етди ҡағиҙә боҙоуҙар асыҡланыуы сәбәпле, Рәсәй Ғәҙәттән тыш хәлдәр министрлығының “ҡара исемлеге”нә эләкте.
Был белем биреү учреждениеларының һәр береһе буйынса һорауҙар бар – ҡайҙалыр янғын сигнализацияһы эшләмәй йәки юҡ, ҡайҙалыр ағас конструкцияларҙы уттан һаҡлау эшкәртеүе үткәрелмәгән һәм башҡалар. Дәүләт янғын надзоры хеҙмәткәрҙәре иҫәпләүенсә, бөтә был ҡағиҙә боҙоуҙар бик күңелһеҙ эҙемтәләргә — янғын сығыуға һәм шуның һөҙөмтәһендә кешеләрҙең имгәнеүенә һәм һәләк булыуына килтереүе ихтимал.
Шул уҡ ваҡытта, янғын һағы инспекторҙары әйтеүенсә, бөтә ҡағиҙә боҙоуҙарҙы төҙәтергә мөмкин, хәҙер уларҙы бөтөрөү буйынса саралар күрелә.
РФ Ғәҙәттән тыш хәлдәр министрлығының “ҡара исемлеге”нә илдең төрлө төбәктәренән бөтәһе 94 белем биреү учреждениеһы эләкте.


text:
Туған тел – рухи байлыҡ сығанағы28-02-2017, 03:50 // Телгенәм - бергенәм // Баҫып сығарырға
Яңауыл район үҙәк китапханаһында туған телебеҙгә бағышланған “Туған тел – рухи байлыҡ сығанағы” тигән әҙәби кисә үтте. Был сара китап уҡыусыларҙа туған телгә, халҡыбыҙға һөйөү, ихтирам тәрбиәләү, милли йолаларҙы, ғөрөф-ғәҙәттәрҙе һаҡлау, киләсәк быуынға еткереү маҡсатынан үткәрелде.
Бөйөк шәхестәр, аҡыл эйәләре туған телгә һәр саҡ ихтирам һәм хөрмәт менән ҡараған, әсә теле байлығына һоҡланған, табынған. Шул тел менән илебеҙҙең матди һәм рухи байлығын ишәйткәндәр. Әсә теленең кеше тормошондағы бөйөклөгөн шағирҙар үҙ шиғырҙарында данлаған. Кисәлә Рәми Ғарипов, Рауил Бикбаев, Мәхмүт Һибәт, Лариса Абдуллинаның туған телгә арналған шиғырҙарын уҡып ишеттерҙек. Улар кешелә изгелек, мәрхәмәтлелек, миһырбанлыҡ, батырлыҡ, матурлыҡ сифаттарын тәрбиәләүҙә ҙур роль уйнай. Тел – тарих, быуындар бәйләнешен булдырыусы берҙән-бер сара. Шуға ла шағирҙар туған теле менән ғорурлана, әсә теленең башҡорт теле булыуына ҡыуана. Шатлыҡ, хис-тойғо офоҡтарының киңлеген туған теленең моңонда күрә. Улар башҡорт теленең әһәмиәтен, асылын, мәғәнәһен, тормоштағы, йәшәйештәге ролен үҙ уҡыусыһына аңлатырға тырыша.
Уҡыусылар “Башҡорт теле – минең киләсәк” тигән викторина һорауҙарына яуап биреп, үҙҙәренең белемле булыуын күрһәтте, китап күргәҙмәһе менән танышты. Уҡыусыларҙың үҙ телдәрендә ихлас аралашыуы, тел яҙмышына битараф булмауы, ҙур ҡыҙыҡһыныу менән милли ғөрөф-ғәҙәттәрҙе өйрәнеүҙәрен күреү, халҡыбыҙҙың киләсәге булыуы китапханасыларҙы бик шатландырҙы.
Үҙ халҡының мәҙәниәтен, туған телен белмәгән, яратмаған кеше башҡа телде ярата аламы икән? Китаптар, мәктәптәр булмаған осорҙа тел тәрбиәсе ролен үтәгән, хатта хәҙерге компьютерҙар һәм телевидение осоронда ла тел бөйөклөгөн юғалта алмай. Кеше ни хәтлем күберәк тел белһә, уның рухи донъяһы шул тиклем үҫешкән булыр. Үҙебеҙҙе халыҡ булараҡ һаҡлау өсөн иң тәүҙә телде һаҡларға кәрәк. Ә телдең киләсәге – кеше ҡулында.
Тел, милләт, ил – айырылғыһыҙ төшөнсәләр. Халҡыбыҙ телһеҙ, ерһеҙ ҡалмаһын өсөн күпме ҡорбан биргән, телен юғалтмаған. Ата-бабаларыбыҙҙың иң изге аманаты – әсә телен һаҡлап ҡалыу – иң мөҡәддәс бурысыбыҙ.


text:
- Подробности
- Просмотров: 468
ГИДРИРЛАУ, гидрогенлау, органик берләшмәләрҙең молекулаларына водород ҡушылыуы. Башҡарылыу шарттары б-са — каталитик гомогенлы Г. (катализаторҙар – ҡайһы бер үҙгәреүсән металдар, уларҙың берләшмәләре) һәм гетерогенлы Г. (палладий, платина, никель, үҙгәреүсән металдарҙың ҡайһы бер оксидтары, сульфидтары һ.б.), каталитик булмаған гомогенлы һәм ионлы Г.; реакцияның механизмы б‑са туранан-тура (молекуланың структураһын тарҡатмайынса, водород икеле йәки өслө бәйләнеш б‑са ҡушыла) һәм деструктив Г. (парафин углеводородтарының “углерод — углерод” бәйләнештәрен тарҡатыу, нафтен углеводородтарының ҡулсаларын асыу, азотлы, кислородлы, көкөртлө берләшмәләрҙең аммиак, һыу, көкөртлө водород барлыҡҡа килтереп гетероатомдарын тарҡатыу) айырыла. Процесты 20—200°С т‑рала, водородтың баҫымы 0,1—100 МПа һәм унан юғарыраҡ булғанда үткәрәләр. Туйынмаған углеводородтарҙы (ацетилендар, олефиндар, арендар), карбониль берләшмәләрҙе (альдегидтар, кетондар, карбон кислоталары һәм уларҙың сығарылмалары), нитроберләшмәләрҙе һ.б. Г. үткәрелә. Башҡортостанда 20 б. 40-сы йй. аҙ. Өфө нефть эшкәртеү заводында ацетилен углеводородтарын Г. өсөн катализаторҙар етештереү үҙләштерелә. 50-се йй. аҙ. 18-се комб‑тта (ҡара: “Газпром нефтехим Салават”) мазутты һәм көкөртлө нефттең ҡаты ҡалдыҡтарын тәрән гидрогенлап эшкәртеү юлы м-н мотор яғыулығы алыу өсөн завод (шыйыҡлыҡ һәм пар фазаһында Г. бүлектәре м-н) төҙөлә; 70-се йй. май альдегидтарҙы (ҡара: Бутил спирттары), фурфуролды, майлы кислоталарының ҡатмарлы эфирҙарын һәм этилен газы ағымда эсендә ацетиленды Г. процесы үҙләштерелә. “Каучук” ЯАЙ-нда 60-сы йй. башлап Г. бутадиенды һәм изопренды (ҡара: Диен углеводородтары) ацетилен углеводородтары ҡушылмаларынан таҙартыу өсөн ҡулланалар. Респ. НЭЗ‑дарында деструктив Г. нефть дистилляттарын юғары сифатлы продукция алыу маҡсатында каталитик юл м-н таҙартыуҙың төп процесы булып тора (ҡара: Гидрокрекинг, Нефть продукттарын таҙартыу). 70-се йй. уртаһында КПСС-тың 22-се съезы ис. Өфө НЭЗ‑ында (ҡара: “Уфанефтехим”) С10—С18 фракцияларының синтетик май кислоталарын туранан-тура Г. процесы үҙләштерелә. 60-сы йй. аҙ. алып НИИнефтехимда майҙарҙы, альдегидтарҙы, ароматик һ.б. туйындырылмаған берләшмәләрҙе Г. өсөн катализаторҙар алыу технологияларын уйлап табыу һәм камиллаштырыу б‑са тикшеренеүҙәр үткәрелә (В.А.Веклов, Т.О.Ган, Б.В.Морозов, Р.М.Мәсәғүтов, С.Г.Тихановская, Р.И.Черкасов). Шулай уҡ ҡара: Алициклик берләшмәләр, Аминдар, Синтетик шыйыҡ яғыулыҡ, Спирттар.
Б.И.Кутепов
Тәрж. Р.Ғ.Ғилманов


text:
Мортаза Рәхимов Рәсәй Хөкүмәте кәңәшмәһендә ҡатнаша
30 мартта Түбәнге Новгородта Башҡортостан Президенты Мортаза Рәхимов Рәсәй Хөкүмәтенең 2009 йылға көрсөккә ҡаршы программаһын тормошҡа ашырыу мәсьәләләре буйынса кәңәшмәлә ҡатнаша.
Кәңәшмә Рәсәй Федерацияһы Хөкүмәте Рәйесе урынбаҫары Александр Жуков рәйеслегендә үтә. Кәңәшмә эшендә Рәсәй Президентының Волга буйы федераль округындағы тулы хоҡуҡлы вәкиле Григорий Рапота, округ төбәктәре етәкселәре ҡатнаша.
Көрсөккә ҡаршы саралар программаһы 19 мартта РФ Хөкүмәте тарафынан хупланды. Киң тикшереүҙән һуң өҫтәп эшкәртелгән документ Рәсәй Хөкүмәте тарафынан 10 апрелдә ҡайтанан ҡараласаҡ. Көрсөккә ҡаршы программаға федераль бюджеттан 1,611 триллион һум аҡса бүленәсәк.


text:
Торлаҡ төҙөлөшө фонды торлаҡҡа хаҡтарҙы кәметте
«Башҡортостан Республикаһының Торлаҡ төҙөлөшө фонды» дәүләт унитар предприятиеһы, күсемһеҙ милек баҙарында финанс көрсөгө менән бәйле үҙгәрештәргә ҡарамаҫтан, республика ҡалаларында һәм райондарында фатирҙар һатып алыуға хаҡтарҙы ярайһы уҡ төшөрҙө.
Мәҫәлән, Нефтекамала торлаҡтың бер квадрат метрының хаҡы хәҙер 22 мең һум (бынан алдағы хаҡ һәр «квадрат» өсөн 26 мең һум ине), Туймазыла – 21,6 мең һум (элекке хаҡ – 25 мең һум), Учалыла 22 мең һум (элек 25 мең һум) күләмендә билдәләнде. Өфө районының Авдон ҡасабаһында торлаҡтың бер квадрат метры хәҙер 25 мең һум тора, ә элекке хаҡ 27 мең һум ине.
Өфө халҡы өсөн махсус рәүештә БР Торлаҡ төҙөлөшө фонды “Йүрүҙән” (Йәшел сауҡалыҡ) микрорайонында торлаҡ һатып алыу буйынса уникаль тәҡдим әҙерләне — квадрат метрын 35 меңдән 38 мең һумға тиклем.
Ентеклерәк мәғлүмәт менән “БР Торлаҡ төҙөлөшө фонды” дәүләт унитар предприятиеһының www.gsfrb.ru сайтында йәки (347) 22-99-123, 272-93-90 телефондары аша танышырға мөмкин.


text:
«Башнефть» дивидендтарҙы кәметергә ниәтләй
«Башнефть» акционерҙар нефть компанияһы» асыҡ акционерҙар йәмғиәтенең Директорҙар советы акционерҙарҙың йыллыҡ дөйөм йыйылышында 2011 йыл һөҙөмтәләре буйынса компанияның бер ғәҙәти исемле акцияһына һәм бер өҫтөнлөклө исемле акцияһына 99 һум күләмендә дивидендтар түләүҙе раҫларға тәҡдим итергә ҡарар итте. Был 2010 йылдағы йомғаҡтарға ҡарағанда 2,4 тапҡырға кәмерәк. Дивидендтарҙы ағымдағы йылдың 28 авгусынан да һуңға ҡалмай түләү планлаштырыла.
Директорҙар советы «Башнефт»тең башҡа компаниялар менән консорциумда 2012 йылдың 30-31 майына билдәләнгән Ираҡтағы IV лицензиялы раунд конкурсында ҡатнашыуға заявка биреүҙә ҡатнашыу мөмкинлеген дә хупланы һәм менеджментҡа был проектта ҡатнашыуҙың һөҙөмтәлелеген тикшереүҙе дауам итергә ҡушты. Был турала «Башнефть» акционерҙар нефть компанияһының матбуғат хеҙмәте хәбәр итә.
Компания акционерҙарының йыллыҡ дөйөм йыйылышы 29 июнгә билдәләнгән.


text:
Өфөнөң иң лайыҡлы кешеләренә баш ҡала Советы наградалары тапшырылды
Өфө ҡала Советында Башҡортостан баш ҡалаһының иң лайыҡлы кешеләрен наградлау тантанаһы үтте.
Наградаға 20 кеше эйә булды, тип хәбәр иттеләр ҡала Советының матбуғат хеҙмәтенән. Уларҙың һигеҙе ҡала округының Почет грамоталарына лайыҡ булды, 12 кеше ҡала Советы грамоталарын алды.
Наградланыусылар араһында уҡытыусылар, ғалимдар, табиптар, музей хеҙмәткәрҙәре, композиторҙар, артистар, торлаҡ-коммуналь хужалыҡ хеҙмәткәрҙәре, башҡа тармаҡ вәкилдәре бар.
— Һеҙ төрлө өлкәләрҙә эшләйһегеҙ, әммә бөтәгеҙ ҙә бер эш башҡараһығыҙ – беҙҙең ҡаланы үҫтерәһегеҙ, унда йәшәүе уңайлыраҡ булһын өсөн тырышаһығыҙ, — тине Өфө ҡала Советы рәйесе Евгений Семивеличенко.
Наградланыусылар араһында ҡатын-ҡыҙҙар ҙа аҙ түгел. 8 Март алдынан Евгений Семивеличенко барлыҡ гүзәл заттарҙы яҡынлашып килгән байрам менән ҡотланы, ныҡлы һаулыҡ, күтәренке кәйеф һәм ғаилә именлеге теләне.


text:
Советтар Союзы Геройҙары исемлеге (башҡорттар)
Был алфавит буйынса төҙөлгән исемлектә милләте башҡорт булған «Советтар Союзы Геройы» исемен алған шәхестәр күрһәтелгән. Исемлектә ҡаһармандарҙың маҡтаулы исем тапшырыу тураһында указ датаһы, ғәскәр төрө, вазифа һәм хәрби званиелары, йәшәү йылдары тураһында мәғлүмәт бирелгән.
Йөкмәткеһе
Ике тапҡыр Советтар Союзы Геройы[үҙгәртергә | вики-тексты үҙгәртергә]
Советтар Союзы Геройы[үҙгәртергә | вики-тексты үҙгәртергә]
- Һуғыш барышында һәләк булғандар йәки хәбәрһеҙ юғалғандар таблицала көлһыу төҫ менән күрһәтелгән.
Өҫтәмә исемлек[үҙгәртергә | вики-тексты үҙгәртергә]
- Һуғыш барышында һәләк булғандар йәки хәбәрһеҙ юғалғандар таблицала көлһыу төҫ менән күрһәтелгән.
Шулай уҡ ҡарағыҙ[үҙгәртергә | вики-тексты үҙгәртергә]
Иҫкәрмәләр[үҙгәртергә | вики-тексты үҙгәртергә]
Әҙәбиәт[үҙгәртергә | вики-тексты үҙгәртергә]
- Герой Советского Союза // Башкирская энциклопедия / Гл. ред. М. А. Ильгамов — Уфа: Башкирская энциклопедия, 2006. — Б. 273. — ISBN 5-88185-062-9.
Һылтанмалар[үҙгәртергә | вики-тексты үҙгәртергә]
- Башкирская АССР в великую отечественную войну
- во Второй мировой войне
- Советтар Союзы Геройҙары исемлеге (башҡорттар). «Герои страны» сайты.[1] (Тикшерелгән 16 сентябрь 2014)


text:
Эремсектән тәмлекәс1 килограмм эремсек, 3-4 йомортҡа, 1 стакан шәкәр ҡомо, 1 стакан манный ярмаһы, ярты стакан һөт, ванилин, 1 балғалаҡ ҡамырҙы күперткес (разрыхлитель), 70 – 80 грамм йөҙөм, ҡара емеш, кипкән өрөк, ҡаймаҡ кәрәк. Әҙерләү: Эремсекте яҡшылап иҙергә....
Бар тәбиғәт уянғандаБына, ниһайәт, яҙ килеп тә етте! Был миҙгел – үҙгәрештәр, яңылыҡтар мәле. Бар тәбиғәт уянғанда, үҙебеҙҙең дә сағыуыраҡ һәм матурыраҡ күренгебеҙ килә. Бәләкәстәребеҙ ҙә йылы ҡояш аҫтында күркәм кейемдә йөрөүҙән баш тартмаҫ. Ә беҙ, ҡәҙерле...
Анонстар
АнкетаАнкета ебәрергә
Журнал архивы
Һеҙҙең мөнәсәбәт
Сайттың яңы дизайны оҡшаймы?